PATVIRTINTA

Plungės rajono savivaldybės tarybos

2017 m. vasario 15 d. sprendimu Nr.T1-20

PLUNGĖS RAJONO SAVIVALDYBĖS

2017-2019 METŲ STARTEGINIS VEIKLOS PLANAS

|  |  |  |
| --- | --- | --- |
| Asignavimų valdytojo / priemonių vykdytojo pavadinimas | Asignavimų valdytojo kodas | Priemonių vykdytojo kodas |
| Plungės rajono savivaldybės taryba |  | 0 |
| BĮ Plungės rajono savivaldybės administracija | 188714469 | 1 |
| Architektūros ir teritorijų planavimo skyrius | 188714469 | 2 |
| Socialinės paramos skyrius | 188714469 | 3 |
| Finansų ir biudžeto skyrius | 188714469 | 4 |
| Vietos ūkio ir turto skyrius | 188714469 | 5 |
| Juridinis ir personalo administravimo skyrius | 188714469 | 6 |
| Kontrolės ir audito tarnyba | 186964023 | 7 |
| Švietimo, kultūros ir sporto skyrius | 188714469 | 8 |
| Vaiko teisių apsaugos skyrius | 188714469 | 9 |
| Žemės ūkio skyrius | 188714469 | 10 |
| Strateginio planavimo ir investicijų skyrius | 188714469 | 11 |
| Savivaldybės kontrolės ir audito taryba | 188714469 | 12 |
| Protokolo skyrius | 188714469 | 13 |
| Buhalterinės apskaitos skyrius | 188714469 | 14 |
| Centralizuotas savivaldybės vidaus audito skyrius | 188714469 | 15 |
| Civilinės metrikacijos skyrius | 188714469 | 16 |
| Civilinės ir priešgaisrinės saugos skyrius | 188714469 | 17 |
| Savivaldybės gydytojas | 188714469 | 18 |
| BĮ Plungės „Babrungo“ pagrindinė mokykla | 191130111 | 30 |
| BĮ Plungės „Ryto“ pagrindinė mokykla | 191130645 | 31 |
| BĮ Plungės „Saulės“ gimnazija | 191130264 | 32 |
| BĮ Plungės Senamiesčio mokykla | 291130450 | 33 |
| BĮ Plungės akademiko Adolfo Jucio pagrindinė mokykla | 191130079 | 34 |
| BĮ Plungės vyskupo Motiejaus Valančiaus pradinė mokykla | 195430736 | 35 |
| BĮ Plungės rajono Platelių gimnazija | 191131170 | 36 |
| BĮ Plungės rajono Alsėdžių Stanislovo Narutavičiaus gimnazija | 191130983 | 37 |
| BĮ Plungės rajono Kulių gimnazija | 191131028 | 38 |
| BĮ Plungės rajono Šateikių pagrindinė mokykla | 191131213 | 42 |
| BĮ Plungės Mykolo Oginskio meno mokykla | 191816128 | 45 |
| BĮ Plungės rajono Platelių meno mokykla | 191816847 | 46 |
| BĮ Plungės rajono pedagoginė psichologinė tarnyba | 195431457 | 47 |
| BĮ Plungės rajono Alsėdžių lopšelis-darželis | 191129333 | 48 |
| BĮ Plungės rajono Didvyčių mokykla-darželis | 191133221 | 49 |
| BĮ Plungės rajono Prūsalių mokykla-darželis | 191135044 | 50 |
| BĮ Plungės lopšelis-darželis „Nykštukas“ | 191128231 | 51 |
| BĮ Plungės lopšelis-darželis „Pasaka“ | 291128570 | 52 |
| BĮ Plungės lopšelis-darželis „Raudonkepuraitė“ | 191128427 | 53 |
| BĮ Plungės lopšelis-darželis „Rūtelė“ | 191128765 | 54 |
| BĮ Plungės lopšelis-darželis „Saulutė“ | 191128612 | 55 |
| BĮ Plungės lopšelis-darželis „Vyturėlis“ | 191128950 | 56 |
| BĮ Plungės rajono Žemaičių Kalvarijos lopšelis-darželis | 191129714 | 57 |
| BĮ Plungės rajono Platelių universalus daugiafunkcis centras | 191129671 | 58 |
| BĮ Plungės specialiojo ugdymo centras | 190986017 | 59 |
| BĮ Plungės sporto ir rekreacijos centras | 302776863 | 60 |
| BĮ Plungės suaugusiųjų švietimo centras | 191130798 | 61 |
| VšĮ Plungės atviras jaunimo centras | 302589073 | 62 |
| BĮ Žemaičių dailės muziejus | 191123113 | 64 |
| VšĮ Plungės futbolas | 304102151 | 65 |
| BĮ Plungės krizių centras | 171697549 | 66 |
| BĮ Plungės socialinių paslaugų centras | 271759610 | 67 |
| BĮ Plungės vaikų globos namai | 190989084 | 68 |
| BĮ Plungės rajono savivaldybės viešoji biblioteka | 191124934 | 69 |
| VšĮ Plungės rajono savivaldybės ligoninė | 191135578 | 70 |
| BĮ Plungės rajono visuomenės sveikatos biuras | 302415311 | 71 |
| BĮ Plungės rajono kultūros centras | 191123266 | 72 |
| BĮ Plungės rajono Kulių kultūros centras | 300580531 | 73 |
| BĮ Plungės rajono Žemaičių Kalvarijos kultūros centras | 300127381 | 74 |
| BĮ Plungės rajono Šateikių kultūros centras | 300904855 | 75 |
| BĮ Plungės rajono Žlibinų kultūros centras | 301779536 | 76 |
| SĮ Plungės būstas | 271042320 | 77 |
| Klaipėdos apskrities vyriausiojo policijos komisariato Plungės rajono policijos komisariatas | 191008577 | 78 |
| UAB „Plungės autobusų parkas“ | 269814430 | 79 |
| UAB „Plungės vandenys“ |  | 80 |
| Bendrasis skyrius | 188714469 | 81 |
| BĮ Plungės rajono Žemaičių Kalvarijos Motiejaus Valančiaus gimnazija | 191131551 | 82 |
| BĮ Plungės turizmo ir informacijos centras | 304159540 | 83 |

|  |
| --- |
| **Situacijos analizė** |
| Išorės aplinkos analizė: |

**POLITINIAI – TEISINIAI VEIKSNIAI**

Plungės rajono savivaldybės strateginis veiklos planas rengiamas 2017-2019 metams.

Lietuvos savivaldybių veiklą reglamentuoja Lietuvos Respublikos vietos savivaldos įstatymas,

vietos savivaldą reglamentuojantys įstatymai, Lietuvos Respublikos savivaldybių tarybų rinkimų įstatymas, Lietuvos Respublikos teritorijos administracinių vienetų ir jų ribų įstatymas, Lietuvos Respublikos viešojo administravimo įstatymas, Lietuvos Respublikos valstybės tarnybos įstatymas. Savivaldybės ekonominius klausimus reglamentuoja Lietuvos Respublikos biudžetų sandaros įstatymas, Lietuvos Respublikos savivaldybių biudžetų pajamų nustatymo metodikos įstatymas, Lietuvos Respublikos savivaldybių biudžetų pajamų dydį ir išlyginimą lemiančių rodiklių tvirtinimo metams įstatymas, ir kiti teisės aktai.

Planuojant savivaldybių veiklą, atsižvelgiama į Vyriausybės 2016–2010 metų programą ir jos įgyvendinimo prioritetines priemones, 2014–2020 nacionalinę pažangos programą, skirtą Lietuvos pažangos strategijai „Lietuva 2030“ įgyvendinti, Lietuvos 2004–2020 metų Europos Sąjungos struktūrinės paramos veiksmų programos strategiją, pagrindinius 2014–2020 m. programavimo laikotarpio dokumentus nacionaliniu lygmeniu, t.y. Partnerystės sutartį ir Veiksmų programą, kitų valstybinių ir nacionalinių strategijų nuostatas.

Savivaldybės veikla nukreipta į Lietuvos 2004 – 2020 metų Europos Sąjungos struktūrinės paramos veiksmų programos strategijos pagrindinio tikslo – grąžinti šalį į spartaus ir tvaraus augimo kelią, mažinti šalies išsivystymo atsilikimą nuo Europos Sąjungos šalių vidurkio – siekimą. Reikia palaikyti stabilią makroekonominę aplinką, tęsti struktūrines reformas, užtikrinti tinkamą finansavimą augimą skatinančioms priemonėms. Pagrindinis siekis yra spartesnis, pažangus augimas, bet kartu siekiama, kad ūkio plėtra būtų tvari, taupiai naudojanti išteklius ir teiktų geresnę gyvenimo kokybę visiems šalies gyventojams.

Savivaldybė, rengdama strateginio planavimo dokumentus, privalo įvertinti Valstybės ilgalaikės raidos strategiją, patvirtintą Lietuvos Respublikos Seimo nutarimu Nr. IX-1187, kurioje numatyti visų Lietuvos ūkio šakų ir sektorių ilgalaikės plėtros prioritetai: žinių visuomenė, saugi visuomenė ir konkurencinga ekonomika.

Savivaldybių veiklai daro įtaką nacionalinė regioninė politika, kurios pagrindinės nuostatos patvirtintos Lietuvos Respublikos regioninės plėtros įstatyme. Nacionalinė regioninė politika pagal Regioninės plėtros įstatymą yra valstybės institucijų ir kitų subjektų tikslinė veikla, kuria daromas diferencijuotas poveikis valstybės regionų socialinei ir ekonominei plėtrai, siekiant mažinti regionų socialinius ir ekonominius skirtumus bei išsivystymo netolygumus pačiuose regionuose, skatinti visoje valstybės teritorijoje tolygią ir tvarią plėtrą. Lietuvos regioninės politikos ilgalaikis tikslas – užtikrinti aukštą gyvenimo kokybę visos šalies teritorijos gyventojams. Lietuvos regioninės politikos prioritetinė kryptis – tolygi Lietuvos teritorinė ekonominė plėtra.

Šiuo planavimo laikotarpiu, kaip ir ankstesniu, numatyta, kad už dalies investicinių sričių planavimą yra atsakingos regionų plėtros tarybos. Telšių regiono plėtros taryba 2013 m. gruodžio 17 d. sprendimu Nr. 51/10S-75 yra patvirtinusi Telšių regiono 2014–2020 metų plėtros planą, kuriame numatyta Telšių regiono plėtros strategija. Telšių regiono plėtros tarybos 2016 m. kovo 30 d. sprendimu Nr. 51/10S-16 pakeistas Telšių regiono plėtros planas 2014–2020 metams ir išdėstytas nauja redakcija.

Plungės rajono savivaldybės plėtros strategija, atitinkanti nacionalines ir regionines strategines nuostatas, pateikta Plungės rajono savivaldybės strateginiame plėtros plane 2010–2020 m., kuris buvo patvirtintas 2011 m. sausio 27 d. Plungės rajono tarybos sprendimu Nr.T1-1 (Savivaldybės tarybos 2014 m. sausio 23 d. sprendimo Nr. T1-4 redakcija) buvo patvirtintas ilgalaikis strateginio planavimo dokumentas – Plungės rajono savivaldybės 2010-20120 metų strateginis plėtros planas, kuris buvo papildytas Savivaldybės tarybos 2014-03-27 sprendimu Nr.T1-62, 2015-02-15 sprendimu Nr.T1-8, 2015-06-25 sprendimu Nr.T1-161, 2015-07-30 sprendimu Nr.T1-220, 2016-02-11 sprendimu Nr.T1-36, 2016-09-29 sprendimu Nr.T1-255, 2016-11-24 sprendimu Nr.T1-303.

EKONOMINIAI VEIKSNIAI

Bendros šalies ekonomikos tendencijos

Rengiant Plungės rajono savivaldybės strateginį veiklos planą 2017–2019 m. laikotarpiui, svarbu žinoti bendras šalies ekonomikos raidos tendencijas.

Remiantis Lietuvos banko pateiktais duomenimis, šiemet Lietuvos ekonominė raida pasižymėjo nemažais pokyčiais. Kai kurioms ekonominėms veikloms, kurių padėtis buvo prastesnė praėjusiais metais, 2016-ieji buvo sėkmingesni, kitų ekonominės veiklos rūšių padėtis pablogėjo. Todėl viso ūkio ekonominė plėtra šiemet paspartėjo nedaug. Nepaisant to, toliau vyko prieš kelerius metus prasidėję akivaizdūs darbo rinkos pokyčiai: gausėjo darbuotojų samda, didėjo kvalifikuotų darbuotojų trūkumas, tebebuvo juntamas spaudimas darbo atlygiui.

**Eksportuojančiojo sektoriaus** padėtis šiemet pagerėjo. Sumenkus eksporto rinkai Rusijoje ir kitose NVS šalyse, kai kuriems eksportuotojams, visų pirma, transporto paslaugų įmonėms, buvo būtina ieškoti naujų verslo galimybių. Rusijai įvedus prekybos apribojimus ir jos ekonomikai patyrus nuosmukį, krovinius keliais vežančių Lietuvos įmonių veiklos apimtis sumažėjo maždaug šeštadaliu.

Vėliau, suintensyvėjus transporto paslaugų teikimui kitose rinkose (daugiausia ES), transporto ekonominės veiklos aktyvumas tapo buvusio lygio. Transporto veikla bene labiausiai prisidėjo, kad 2016 m. ekonomikos augimas buvo šiek tiek spartesnis. Augant svarbių prekybos partnerių Europoje ekonomikai, augo ir Lietuvos apdirbamosios gamybos (neįskaitant mineralinių produktų) apimtis, nes didelė dalis šios veiklos produkcijos eksportuojama. Kaip ir ankstesniais metais, prie apdirbamosios gamybos apimties augimo gerokai prisidėjo baldų ir medienos gaminių gamyba. Gerėjo padėtis maisto pramonėje ir plastikinių gaminių gamyboje, nors šių veiklų apimtis praėjusiais metais buvo sumažėjusi.

Kol kas prognozuojama, kad eksportas ir toliau turėtų nuosekliai augti.Numatoma, kad artimiausiais metais pasaulio, ypač besiformuojančios rinkos ekonomikos šalių, ekonominė plėtra šiek tiek stiprės, nes pradėjusios kilti žaliavų kainos gerins kai kurių šalių ūkinę raidą. Ekonominė plėtra numatoma ir išsivysčiusiose šalyse, įskaitant euro zoną, kur atsigauna vidaus paklausa, gerėja padėtis

darbo rinkose, tebetęsiama skatinamoji pinigų politika, palaikanti žemas palūkanų normas ir palankias sąlygas skolinimuisi.

Vis dėlto esama rizikos, kad eksportuojančiojo sektoriaus perspektyvos gali būti ir mažiau palankios. Jau netrumpą laiką tokia rizika kyla dėl lūkesčių, kad Azijos šalių (visų pirma, Kinijos) ekonomikos augimo tvarumas gali būti sumažėjęs. Šios šalys nebūtinai yra svarbios Lietuvos eksportuotojams, bet jos gali būti svarbios Lietuvos prekybos partneriams. Neapibrėžtumą dėl pasaulio užsienio prekybos kelia ir protekcionistinės idėjos. Vis svarbesnė tampa ir rizika, susijusi su šalies ekonominės raidos tendencijomis. Daugiau nei darbo našumas kylantis darbo atlygis gali paveikti įmonių konkurencingumą, ypač jei dabartinės tendencijos darbo rinkoje truktų ilgiau. Toks darbo rinkos raidos scenarijus neatmestinas, nes poveikį darbo rinkai daro struktūrinės Lietuvos ūkio problemos. Visų pirma, į šalies darbo rinką kasmet įsilieja vis mažiau jaunų gyventojų, nes prieš du dešimtmečius Lietuvoje gimstamumas gerokai mažėjo. Tokia neigiama tendencija vyraus dar bent kelerius metus, t. y. šalies darbo rinką kurį laiką papildys mažiau jaunų darbuotojų. Antra, tebevyksta emigracija. Ji nemažėja. Atvirkščiai, pastaruoju metu emigracija netgi padidėjo. Tokias ūkio problemas išspręsti sunku ir tam reikės daug laiko. Tai reiškia, kad darbuotojų trūkumo problema artimiausiu metu nebus išsispręsta, o tai kels spaudimą darbo užmokesčiui.

**Atsigaunantis eksportas ir vartotojams palanki padėtis darbo rinkoje bus svarbūs ūkio plėtros veiksniai.** Sumažėjęs nedarbas ir darbuotojų stygius ir toliau skatins didinti darbo užmokestį, o tai gerins gyventojų galimybes vartoti. Tiesa, gyventojų perkamąją galią tikriausiai mažins šiek tiek daugiau nei šiemet kilsiančios kainos. Be eksporto ir privačiojo vartojimo, ūkio plėtrą stiprins ir investicijos. Nustojus naudoti ankstesnės ES finansinės perspektyvos (2007–2013 m.) lėšas, ES paramos lėšų srautas į Lietuvą tapo mažesnis, nes projektų, finansuojamų iš dabartinės ES finansinės perspektyvos (2014–2020 m.) lėšų, įgyvendinimas dar neįsibėgėjo. Dėl šios priežasties bendra investicijų apimtis šiemet sumažėjo. Tai reikšmingai sumažino statybų aktyvumą. Statybų ekonominė veikla šiemet smuko daug labiau nei pernai, taigi ji bene labiausiai apribojo 2016 m. ūkio plėtrą. Numatoma, kad jau 2017 m. ES paramos lėšų panaudojimas suintensyvės, todėl investicijos ims atsigauti. Tai prisidės prie didesnio ekonomikos augimo jau 2017 m. Dabar numatoma, kad šiemet Lietuvos realusis BVP bus 2,0 proc. didesnis nei pernai, o kitąmet jo augimo tempas padidės iki 2,4 proc.

**Kitaip nei pernai, šiemet infliacija yra teigiama, o kitąmet ji turėtų padidėti.** Numatoma, kad 2016 m. infliacija sudarys 0,6, o 2017 m. – 1,9 proc. Kaip ir pastaraisiais metais, kainų raidą ypač lems besikeičiančios tendencijos pasaulinėse žaliavų rinkose. Esant gausiai pasiūlai ir ne tokiai gausiai paklausai, iki 2016 m. pradžios pasaulinės energijos išteklių kainos krito, o vėliau ėmė kilti. Numatoma, kad 2017 m. šios kainos didės iš dalies dėl susitarimų mažinti naftos gavybos apimtį. Tai reiškia, kad iki šiol infliaciją mažinusios energijos išteklių kainos pradės ją didinti. Bendras kainų lygis labiau didės ir dėl pasaulinių maisto žaliavų bei maisto produktų kainų. Ankstesnius kelerius metus dėl gausios pasiūlos ir besikaupusių atsargų šios kainos krito, o šiemet dėl prastų oro sąlygų pradėjo

didėti. Tai netruko paveikti vartotojų maisto kainas daugelyje šalių, taigi ir Lietuvoje. Jos šiemet šiek tiek pakilo, o kitąmet turėtų pakilti dar daugiau. Grynoji infliacija, apimanti paslaugų ir pramonės prekių kainas, šiemet buvo didesnė už bendrąją infliaciją, tačiau, skirtingai nei ankstesnius dvejus metus, šiemet nedidėjo. Didėjant darbo sąnaudoms ir nemenkai augant vidaus paklausai, grynoji infliacija turėtų išlikti teigiama. Prognozuojama, kad ji bus bemaž tokio dydžio kaip 2016 m.

**1 lentelė. Numatoma Lietuvos ekonomikos raida 2015–2016 m.**

|  |  |  |  |  |  |  |
| --- | --- | --- | --- | --- | --- | --- |
|  | **2016 m. gruodžio mėn. prognozėa** | | | **2016 m. rugsėjo mėn. prognozė** | | |
|  | **2015** | **2016b** | **20176b** | **2015** | **2016b** | **2017b** |
| **Kainų ir sąnaudų kaita (%, pokytis per metus)** | | | |  |  |  |
| Vidutinė metinė infliacija, apskaičiuota pagal SVKI | 0,7 | 0,6 | 1,9 | -0,7 | 0,7 | 1,8 |
| BVP defliatoriusc | 0,3 | 0,7 | 2,0 | 0,3 | 0,8 | 2,0 |
| Darbo užmokestis | 5,4 | 7,3 | 5,7 | 5,4 | 6,8 | 5,6 |
| Importo defliatoriusc | -6,7 | -4,9 | 2,3 | -6,9 | -4,0 | 1,7 |
| Eksporto defliatoriusc | -3,7 | -4,2 | 1,9 | -3,9 | -3,6 | 1,6 |
|  |  |  |  |  |  |  |
|  | | | | | | |
| Bendrasis vidaus produktasc | 1,7 | 2,0 | 2,4 | 1,6 | 2,3 | 2,9 |
| Privataus vartojimo išlaidosc | 4,1 | 4,8 | 3,8 | 4,8 | 4,3 | 3,9 |
| Valdžios sektoriaus vartojimo išlaidosc | 0,9 | 1,2 | 1,2 | 1,9 | 1,3 | 1,3 |
| Bendrojo pagrindinio kapitalo sudarymasc | 5,0 | -1,0 | 2,1 | 10,9 | -3,7 | 6,5 |
| Prekių ir paslaugų eksportasc | -0,4 | 3,0 | 3,0 | -0,1 | 3,3 | 3,5 |
| Prekių ir paslaugų importasc | 6,2 | 2,0 | 3,4 | 6,0 | 2,3 | 4,1 |
| **Darbo rinka** | | | | | | |
| Nedarbo lygis (vidutinis metinis; %, palyginti su darbo jėga) | 9,0 | 8,0 | 7,4 | 9,1 | 8,0 | 7,5 |
| Užimtųjų skaičiusd (%, pokytis per metus) | 1,3 | 2,0 | 0,0 | 1,3 | 1,5 | 0,0 |
| **Išorės sektorius (%, palyginti su BVP)** | | | | | | |
| Prekių ir paslaugų balansas | -0,7 | 0,6 | -0,1 | -0,4 | 0,5 | -0,1 |
| Einamosios sąskaitos balansas | -2,3 | -0,7 | -0,7 | -1,7 | -0,4 | -0,8 |
| Einamosios ir kapitalo sąskaitų balansas | 0,7 | 0,5 | 1,3 | 1,3 | 1,3 | 1,9 |

a Makroekonominių rodiklių prognozės parengtos pagal informaciją, paskelbtą iki 2015 m. lapkričio 13 d.  
b Prognozė  
c Pašalinus sezono ir darbo dienų skaičiaus įtaką  
dNacionalinių sąskaitų duomenys; užimtųjų skaičius apibrėžiamas pagal vidaus koncepciją

Šaltinis: <https://www.lb.lt/lietuvos_ekonomikos_apzvalga_2016_m_gruodzio_men#page=5>

Pagal Lietuvos statistikos departamento pateiktus duomenis 2016 m. pirmąjį ketvirtį **vidutinis mėnesinis bruto darbo užmokestis** šalies ūkyje sudarė 748 EUR: valstybės sektoriuje – 762,8 EUR, privačiajame sektoriuje – 740,4 EUR, praneša Lietuvos statistikos departamentas. Palyginti su 2015 m. ketvirtuoju ketvirčiu, vidutinis mėnesinis bruto darbo užmokestis šalies ūkyje sumažėjo 1,2 proc.: valstybės sektoriuje – 2,6 proc., privačiajame – 0,4 proc.

Vidutinis mėnesinis neto darbo užmokestis šalies ūkyje sudarė 583,9 EUR ir, palyginti su 2015 m. ketvirtuoju ketvirčiu, sumažėjo 0,2 proc.: valstybės sektoriuje jis sudarė 594,4 EUR, arba 1,5 proc. mažiau, privačiajame – 578,5 EUR, arba 0,6 proc. daugiau.

Realusis darbo užmokestis 2016 m. pirmąjį ketvirtį, palyginti su 2015 m. ketvirtuoju ketvirčiu, šalies ūkyje padidėjo 0,1 proc.: valstybės sektoriuje sumažėjo 1,2 proc., privačiajame – 0,9 proc. padidėjo.

Darbo užmokesčio sumažėjimą 2016 m. pirmąjį ketvirtį, palyginti su 2015 m. ketvirtuoju, lėmė mažesnis darbo dienų skaičius, sezoniškumas, išmokėtos mažesnės vienkartinės premijos, priedai, priemokos ir piniginės išmokos bei kitos priežastys.

2016 m. antrąjį ketvirtį **tiesioginių užsienio investicijų (TUI)** srautas į Lietuvą didėjo, o **Lietuvos tiesioginės investicijos užsienyje** mažėjo, skelbia Lietuvos bankas ir Lietuvos statistikos departamentas. Išankstiniais duomenimis, 2016 m. antrąjį ketvirtį tiesioginės užsienio investicijos (TUI) Lietuvoje didėjo ir jų srautas sudarė 33,9 mln. eurų. Šį TUI augimą nulėmė labiau didėjusios nerezidentų investicijos į skolos ir nuosavybės priemones, atitinkamai jų srautai sudarė 130,5 mln. ir 71,7 mln. eurų. 2016 m. pirmąjį pusmetį TUI Lietuvoje mažėjo ir neigiamas investicijų srautas sudarė 488 mln. eurų. Daugiausia investuota į transporto ir saugojimo veiklą (87,2 mln. Eur), profesinę, mokslinę ir techninę veiklą (48,2 mln. Eur), finansinę ir draudimo veiklą (44,8 mln. Eur), didmeninę ir mažmeninę prekybą, variklinių transporto priemonių ir motociklų remontą (37,9 mln. Eur), o labiausiai mažėjo investicijos į apdirbamąją gamybą (–120,6 mln. Eur). **Tiesioginių Lietuvos investicijų (TLI) srautas** užsienyje rodė investicijų mažėjimą. Tai nulėmė 18,1 mln. eurų mažėjusios investicijos į skolos priemones. 2016 m. pirmąjį pusmetį užfiksuotą teigiamą 130,2 mln. eurų Lietuvos TI užsienyje srautą nulėmė pirmąjį ketvirtį didėjusios investicijos į skolos priemones. 2016 m. antrąjį ketvirtį Lietuvos investuotojai užsienyje daugiausia investavo į administracinę ir aptarnavimo veiklą (11,8 mln. Eur), informacijos ir ryšių veiklą (2,9 mln. Eur), meninę, pramoginę ir poilsio organizavimo veiklą (1, 8 mln. Eur). Labiausiai mažėjo investicijos į profesinę, mokslinę ir techninę veiklą (–12,7 mln. Eur).Pagal Lietuvos statistikos departamento ir Lietuvos banko pateiktus duomenis daugiausiaLietuvos įmonės **užsienyje** yra investavusios į finansinę ir draudimo veiklą – 647 mln. eurų (27,1 proc.), profesinę mokslinę ir techninę veiklą –477,8 mln. eurų (20 proc.), didmeninę ir mažmeninę prekybą, variklinių transporto priemonių ir motociklų remontą – 455,6 mln. eurų (19,1 proc.), apdirbamąją gamybą – 427,3 mln. eurų (17,9 proc.), nekilnojamojo turto operacijų veiklą – 113,6 mln. eurų (4,8 proc. visų Lietuvos TI užsienyje). Iš apdirbamosios gamybos daugiausia investuota į rafinuotų naftos produktų, chemikalų ir chemijos produktų, pagrindinių vaistų pramonės gaminių ir farmacinių preparatų gamybą (82,1 proc. visų Lietuvos TI į apdirbamąją gamybą).

**PLUNGĖS RAJONO EKONOMINIAI RODIKLIAI**

Analizuojant kelių pastarųjų metų Statistikos departamento pateikiamus duomenis, matyti, kad Plungės rajonas, nors ir nėra regiono centras, pritraukia nemažai tiesioginių užsienio investicijų (toliau – TUI). Pavyzdžiui, 2015 m. vienam rajono gyventojui teko 460 Eur TUI (tai sudaro tik apie 9,8 proc. Respublikos vidurkio), o 2014 m. buvo stebimas sumažėjimas (100 Eur), kai tuo tarpu vidutiniškai 2014 m. Lietuvoje vienam gyventojui teko 4363 Eur.

Vis dėlto savivaldybės indėlis į gausesnį investicijų pritraukimą yra matomas – pasitelkus Europos Sąjungos struktūrinę paramą ir privačias savivaldybės lėšas parengtas investicijų pritraukimo galimybes pateikiantis leidinys „Plungės kraštas atviras investicijoms“.

Geresnės tendencijos materialinių investicijų srityje - 2015 m. Statistikos departamento duomenimis, vienam Plungės rajono savivaldybės gyventojui teko 1279,45 Eur materialinių investicijų (2011 m. 1140,64 Eur, 2012 m. 1170,34 Eur, 2013 m. 1191,95 Eur, 2014 m. 1364,07 Eur.), kai tuo tarpu Lietuvoje - 2009,13 Eur ( 2011 m. 1660,55 Eur, 2012 m. 1766,37 Eur. 2013 m. 1996,65 Eur, 2014 m. 2066,18 Eur).

2010-2016 m. nedarbo lygis Telšių apskrityje buvo kiek didesnis lyginant su šalies vidurkiu. Telšių teritorinės darbo biržos (toliau - TDB) duomenimis, Telšių apskrityje 2014 m. pabaigoje nedarbo lygis buvo 10,7 proc., 2015 m. pabaigoje 10,2 proc., 2016 m. pabaigoje 9,2 proc., Plungės rajono savivaldybėje 2015 m. – 8,5 proc., o 2016m. - 7,6 proc.

**Turizmas ir rekreacija.**

Plungės rajonas savo išskirtine geografine padėtimi, unikaliu kraštovaizdžiu ir savita etnokultūra patrauklus ir perspektyvus turizmo verslui. Plungės rajono savivaldybėje saugomų teritorijų plotas sudaro 24,5 % visos teritorijos. Rajone yra Salantų regioninio parko dalis (Minijos rezervatas – 200 ha), Buožėnų geomorfologinis – 721 ha, Vilkaičių geomorfologinis – 845 ha, Minijos ichtiologinis – 215,9 ha, Reiskių tyro telmologinis - 4054 ha, Gondingos kraštovaizdžio – 258 ha ir Minijos pralaužos kraštovaizdžio – 543 ha draustiniai, bei Plungės miesto – 45 ha, Šateikių miestelio – 5 ha ir Platelių – 40 ha parkai, kurie drauge su nacionaliniu parku sudaro 28 626 ha arba 25,7 % rajono teritorijos. Per Plungės rajono savivaldybę teka Minijos upė, kuri yra viena didžiausių ir gražiausių Plungės upių, bei jos intakai Babrungas, Alantas, Sausdravas, Mišupė, Pala. Pagal vandens kokybės rodiklius Minija priskiriama mažai užterštoms upėms, todėl jos vandeniu papildomos Klaipėdos vandenvietės. Į Miniją ir jos intakus plaukia neršti lašišos, šlakiai, žiobriai ir kitos vertingos švarų vandenį mėgstančios žuvys. Plungės rajone iš viso yra 37 ežerų, iš kurių didžiausi yra Platelių, Beržoro, Alsėdžių, Mišės, Remties ir kiti. Gražiausias ir didžiausias yra Platelių ežeras. Jo plotas 1199,6 ha, ilgis 8,4 km, o kranto linijos ilgis apie 30 km. Virš ežero paviršiaus iškyla net 7 salos. Ežero vanduo vienas iš švariausių ir skaidriausių Lietuvoje. Išraiškingas reljefas, gausūs miškų masyvai, vandenys, laukai su krūmais, pievos, pelkės ir kiti kraštovaizdžio elementai sukuria palankias sąlygas gyvūnijos įvairovei. Žemaitijos nacionaliniame parke aprašytos 1 253 augalų rūšys. Iš jų 70 yra įrašytos į Lietuvos raudonąją knygą. Čia auga visoje Europoje saugomos rūšys: mažasis varpenis,dvilapis purvuolis,žvilgančioji riestūnė.Parke rasta ir ledynmečio augalų reliktų: šakotoji ratainytė,kupstinė kūlingė*,* raistinė viksva*,* daugiametė blizgė, laplandinis karklas*,* raktažolė pelenėlė*.* Augmenijos žinovus stebina žalsvažiedės blandies, paprastosios tuklės, dėmėtosios, gelsvosios ir baltijinės gegūnių, dvilapio purvuolio labai gausios populiacijos. Čia aptikta kol kas vienintelė reali mažojo varpenio augimvietė. Parke užregistruotos 193 paukščių rūšys, iš jų 54 – labai retos (juodasis gandras, vapsvaėdis, rudakaklis kragas, pilkoji meleta, griežlė ir kt.). Iš 49 žinduolių rūšių 13 įrašyta į Lietuvos raudonąją knygą (lūšis, ūdra, baltasis kiškis ir kt.). Parko teritorijoje gyvena net 11 šikšnosparnių rūšių (iš viso Lietuvoje randama 15 rūšių). Dažniausiai aptinkami rudieji ausyliai ir Natuzijaus šikšniukai. Parko vandenyse veisiasi 31 žuvų rūšis, taip pat gyvena ir sykinių šeimos žuvys – seliava ir ežerinis sykas, užsilikę iš poledynmečio laikų. Daugelyje ežerų ir upelių gyvena plačiažnypliai vėžiai.

Plungės rajono savivaldybė pasižymi savito grožio kraštovaizdžiu, kuris patrauklus vietos ir užsienio turistams. Tiek saugomose, tiek paprastose teritorijose šiuo metu yra nemažai kaimo turizmo sodybų, kuriose noriai lankosi tiek užsienio, tiek vietiniai turistai. Veikiančiose kaimo turizmo sodybose šeimininkai teikia įvairias aukštos kokybės paslaugas: apgyvendinimo, maitinimo, pramogų. Perspektyvoje yra daug norinčių užsiimti kaimo turizmo verslu, nes tam yra susiklosčiusios palankios gamtinės sąlygos.

Plungės rajonas LR teritorijos bendrajame plane pagal arealų patrauklumo kategorijas ir rekreacinės plėtros potencialą yra priskiriamas labai didelio ir didelio potencialo rekreaciniams arealams.

**Plungės rajone net 18,8 proc. visos teritorijos sudaro saugomos teritorijos.** Pagrindinį rekreacinį fondą sudaro Žemaitijos nacionaliniame parke susitelkę ežerai. Labiausiai pritaikyti poilsiui yra Platelių ir Beržoro ežerai, mažiau populiarūs, rekreacijai neparuošti Ilgio, Luokos, Skyplaičių ežerai, Rotinėnų tvenkinys. Plungės rajone yra per 350 kultūros vertybių. Žemaitijos nacionaliniame parke yra apie 210 kultūros vertybių: 48 – istorinės, 30 – architektūros, 94 – dailės, 34 – archeologinės. Pagal turistinius išteklius Plungės rajonas gerokai lenkia kaimyninę Rietavo sav., Telšių bei Mažeikių rajonus.

Vasarą populiariausių ežerų lankomumas yra labai didelis, turistai automobiliais siekia privažiuoti kiek galima arčiau ežero, įvažiuoti kuo giliau į mišką. Tai labai kenkia gamtai, pažeidžiama gamtinė ekosistema. Todėl labai svarbu plėsti šiose rekreacinėse teritorijose trumpalaikio poilsio aikštelių, paplūdimių, stovyklaviečių, automobilių stovėjimo aikštelių infrastruktūrą.

Analizuojant lankytojų srautus, pastebima vietinių turistų tendencija, daugiau keliautojų sulaukiame pačių lietuvių. 2016 m. bendras Plungės turizmo informacijos centro lankytojų skaičius – 4935, lyginant su 2015m. statistiniais duomenimis, lankytojų skaičius beveik išaugo du kartus (žr. 1 pav.). 2016 m. į centrą užsuko 4337 lietuviai (daugiausiai sulaukta pavienių lietuvių) bei 598 užsieniečiai (žr. 2 pav.). Daugiausiai lankytojų buvo vasaros sezonu - gegužės, birželio, liepos bei rugpjūčio mėnesiais. Daugiausiai sulaukėme latvių, vokiečių, estų bei turistų iš D. Britanijos.

Bendrai 2016 m. Plungės rajone užfiksuota **223 166** lankytojų. Žemaitijos nacionaliniame parke iš viso užfiksuota – 147 115 lankytojai, iš jų Šaltojo karo ekspozicijoje bei Žemaitijos nacionalinio parko ir Užgavėnių ekspozicijose - 55 165 lankytojai. Žemaičių dailės muziejuje užfiksuota 45 616 lankytojai, Plungės parko lankytojai -20 500, bei 5000 turistai-lankytojai Viešojoje bibliotekoje-laikrodinėje.

Apgyvendinimo paslaugų teikėjai Vienas iš svarbiausių rodiklių, rodančių rajono turizmo infrastruktūros būklę, apgyvendinimo sektoriaus plėtrą. Remiantis Lietuvos Respublikos turizmo įstatymu, apgyvendinimo paslauga – savarankiška, už užmokestį atliekama ekonominė veikla, kuria sudaromos sąlygos tenkinti nakvynės ir higienos poreikius.

**2 lentelė. Pagrindiniai apgyvendinimo paslaugų teikėjai Plungės rajone**

|  |  |  |  |
| --- | --- | --- | --- |
| **Įstaiga (adresas)** | **Vietų/kambarių sk.** | **Papildomos paslaugos ir infrastruktūra** | |
| Viešbutis „Beržas“ (Minijos g. 2/Telšių g. 2, Plungė) | 18/10 | * Maitinimo paslaugos * Banketinė-konferencijų salė | |
| Viešbutis „Linelis“ (Paplaktelės k., Plungės r.) | 120/35 | * Restoranas * Konferencijų salė * Baseinas-pirtys | * Biliardas-stalo tenisas * Vandens dviračiai |
| Konferencijų ir laisvalaikio centras „Porto“ (Pramogų g. 2, Truikių k., Babrungo sen., Plungės r. | 50/25 kambariai (šeimyniniai ir verslo klasės) | * Restoranas * Konferencijų salės * Boulingas * Pirčių kompleksas * Automobilių stovėjimo aikštelė * Vasaros terasa * Apžvalgos aikštelė | |
| Kaimo turizmo sodyba „Žemsodis“ (Mardosų k., Plungės r.) | Viešbučio – 30 vietų;  10 rąstinių namelių/60 vietų | * Kempingas * Maitinimas * Pirtis ir kubilai | * Baidarių/irklenčių nuoma * Konferencijų salė * Žvejyba |
| Janinos Nurijevos sodyba „Oazė“ (Jovaišiškės k., Plungės r.) | 20/7 | * Kavinė-baras * Konferencijų salė * Pobūvių salės | |
| Svečių namai „Vilkdvaris“ (Birutės g. 44A, Plungė) | Iki 30/5 | * Konferencijų salė * Pobuvių salė * Biliardas-stalo tenisas | |
| VšĮ „Platelių žalgirio jachtklubas“ (Ežero g. 40, Plateliai, Plungės r.) | 120/48 | * Maitinimas * Pirčių kompleksas * Konferencijų salė | Nuoma: jachtos, valtys, baidarės, vandens dviračiai, povandeninio nardymo paslaugos |
| Poilsio namai „Banga“ (UAB „Raska“) (Paplaktelės k., Plungės r.) | 50 vietų | * Kavinė * Nuoma: valtys, vandens dviračiai | |
| Poilsio namai „Šaltinėlis“ (Ežero g. 44, Plateliai, Plungės r.) | 60 vietų | * Pirtis-sauna * Baseinas * Konferencijų salė | * Kavinė * Sporto aikštelė |
| Nijolės ir Algimanto Šilų svečių namai (Rietavo g. 16, Plungė) | 50 vietų | * Pirtis, baseinas * Pokylių salė | |
| Poilsio namai „Šienainis“ (Paplatelės k., Plungės r.) | 50/14 | * Maitinimas * Konferencijų salė | |

*Duomenų šaltinis: Plungės turizmo informacijos centro pateikti duomenys*

Plungės rajone populiarios ir kaimo turizmo paslaugos. Dauguma kaimo turizmo sodybų yra Žemaitijos nacionalinio parko teritorijoje, prie Platelių ežeryno.

Bendradarbiaujant Valstybinei saugomų teritorijų tarnybai prie Lietuvos Respublikos aplinkos ministerijos, valstybinių parkų, biosferos rezervato ir valstybinių gamtinių rezervatų direkcijoms ir nevyriausybinei aplinkosauginei organizacijai „Baltijos aplinkos forumas“, sukurtas Lietuvos saugomos teritorijos *produkto ženklas*, kaip viena iš darnaus turizmo skatinimo priemonių. Jis skirtas vietos produktų gamintojams, amatininkams, turizmo paslaugų teikėjams ir kitiems vietos gyventojams, savo veikla prisidedantiems prie darnaus turizmo plėtros Lietuvos saugomose teritorijose. Šiame projekte dalyvavo Žemaitijos nacionalinio parko direkcija, kuriai taip pat sukurtas produkto ženklas.

Nuo 2013 metų Žemaitijos Nacionalinio parko direkcija kaimo turizmo sodyboms ir kitiems turizmo paslaugų teikėjams pradėjo teikti Žemaitijos nacionalinio parko produkto ženklus. Šis ženklas skirtas vietos produktų gamintojams, amatininkams, turizmo paslaugų teikėjams ir kitiems vietos gyventojams, savo veikla prisidedantiems prie darnaus turizmo plėtros Lietuvos saugomose teritorijose, taip pat keliaujantiems atrasti, o vietos žmonėms populiarinti savo bendruomenių projektus ir paslaugas, kurios atitinka pagrindines darnaus vystymosi vertybes. 2016 metais 26 kaimo turizmo sodybos turėjo Žemaitijos nacionalinio parko produkto ženklą.

Žemaitijos Nacionalinio parko direkcijoje Plungės rajone yra 16 turistinės stovyklos. Kaip nurodoma Lietuvos Respublikos turizmo įstatyme, turistinės stovyklos paslaugos gali būti teikiamos turistinėje stovyklavietėje (turistinė stovyklavietė – specialiai įrengta teritorija, kurioje aikštelės nuomojamos turistams nakvoti palapinėse, kemperiuose ar kilnojamuosiuose nameliuose), kurioje yra maisto ruošimo, higienos poreikių tenkinimo, atliekų surinkimo ir kita trumpalaikiam poilsiui organizuoti reikalinga įranga.

Plungės rajone pagrindinė apgyvendinimo infrastruktūros koncentracija yra Žemaitijos nacionalinio parko teritorijoje. Pagrindinė to priežastis yra tai, kad čia yra labai poilsiautojus traukiantis didžiausias ir giliausias Žemaitijos Platelių ežeras. *Žemaitijos nacionalinio parko direkcijos duomenimis 2016 metais sulaukta 14362 stovyklautojų.*

Remiantis Lietuvos Respublikos turizmo įstatymu, viena iš turizmo paslaugų rūšių yra kelionių organizavimo paslaugos. *Kelionių organizavimo paslauga* – savarankiška, už užmokestį atliekama ekonominė veikla, apimanti turistinių kelionių rengimą, reklamą ir (ar) jų pardavimą tiesiogiai arba per kelionių agentūras ar kelionių agentus.

Plungės rajone kelionių organizavimo paslaugas teikia 1 įmonė:

• Ladonas, UAB (J. Biliūno g. 1, Plungė).

**3 lentelė. Labai didelį ir didelį panaudojimo turizmo plėtroje potencialą turintys objektai**

|  |  |  |
| --- | --- | --- |
| **Pavadinimas** | **Pastaba** | |
| **Labai didelis potencialas** | | |
| **Žemaitijos nacionalinis parkas ir jame esantys miškų masyvai** | | Ši teritorija yra perspektyviausia plėtojant kaimo turizmą, gamtinį – pažintinį turizmą, poilsį gamtoje (stovyklavimas, vandens pramogos ir pan.) medžioklės organizavimą, žvejybą, grybavimą, uogavimą, vaistažolių rinkimą bei su šiomis veiklomis susijusias paslaugas. Joje labai didelę pridėtinę rekreacinę vertę kuria miškų masyvai. |
| **Platelių ežeras** | | Šis ežeras ir dabar pritraukia labai didelius turistų srautus, Pagrindinės turizmo plėtros kryptys – vandens turizmo plėtra (plaukiojimas mažaisiais laivais); vandens iškylų, vandens trasos palei ežero krantą, įtraukiant ir salų aplankymą, trasos paruošimas; licencijuota mėgėjiška žvejyba, maudynės, ribotos nardymo paslaugos, poilsio gamtoje organizavimas (stovyklavimas) ir kt. Rekreacinės paslaugos. |
| **Plungė** | | Plungės miestas yra rajono tiek administracinis, tiek ir geografinis centras. Čia jau dabar geriausiai išvystyta infrastruktūra, Plungėje susikerta pagrindiniai rajono keliai, geležinkelis, šiame mieste yra nemažai kultūrinių ir gamtinių vertybių. Pagrindinė turizmo plėtros kryptys turėtų ir prasidėti būtent nuo Plungės miesto |
| **Šaltojo karo ekspozicija** | | Objektas yra išskirtinis Lietuvos mastu ir pritraukiantis ne tik Lietuvos turistus, bet ir svečius iš kitų šalių. |
| **Didelis potencialas** | | |
| **Minijos ichtiologinis draustinis** | | Ichtiologinio draustinio statusas riboja galimas veiklas, tačiau sudaro geras galimybes išsaugoti ir gausinti žuvų išteklius, kuriuos galima vėliau panaudoti turizmo plėtrai. Šioje teritorijoje geriausia vystyti mėgėjišką žvejybą, propaguoti vandens turizmo trasas, kai kuriose vietose įrengti poilsio aikšteles. |
| **Gandingos kraštovaizdžio draustinis** | | Dėl čia esančių gamtinių ir kultūrinių vertybių, bei dėl kraštovaizdžio didelės estetinės vertės ši teritorija yra labai patraukli rekreacinei plėtrai. Tinkamas vystyti gamtinį, pažintinį turizmą, poilsį gamtoje, stovyklavimą, taip pat edukacinę veiklą. |
| **Šateikių miškų masyvai** | | Šie miškai turi didelę rekreacinę vertę Šateikių apylinkėse ir sudaro sąlygas tokioms turizmo formoms kaip poilsis gamtoje, stovyklavimas, grybavimas, uogavimas, pažintinis turizmas, komercinė medžioklė plėtoti. |
| **Milašaičių-Stalgėnų miškų masyvas** | | Pietrytinėje Plungės rajono dalyje Milašaičių-Stalgėnų miškų masyvas sudaro sąlygas tokioms turizmo formoms kaip poilsis gamtoje, stovyklavimas, grybavimas, uogavimas, pažintinis turizmas, komercinė medžioklė plėtoti. |
| **Kulių miškų masyvas** | | Kulių apylinkėse sudaro geras sąlygas tokioms turizmo formoms kaip poilsis gamtoje, stovyklavimas, grybavimas, uogavimas, pažintinis turizmas, komercinė medžioklė plėtoti. |
| **Beržoro ežeras** | | Jis yra vakarinėje Platelių ežero pusėje, prie Beržoro gyvenvietės. Ežero plotas 49 ha. Kartu su Platelių ir Ilgio ežerais sudarantis ežeryną Beržoro ežeras turi geras galimybes turizmo plėtrai. |
| **Ilgio ežeras** | | Pietinėje Beržoro ežero pusėje esantis pailgos formos ežeras su dviem salom – Didžiąja ir Salele. Ežero plotas 114 ha. Kartu su Platelių ir Ilgio ežerais sudarantis ežeryną Beržoro ežeras turi geras galimybes turizmo plėtrai. |
| **Alsėdžių ežeras** | | Alsėdžių ežeras yra 5 km į pietus nuo Alsėdžių miestelio. Per jį teka Sruoja. Ežero ilgis 1750 m, plotis iki 980 m, didžiausias gilumas – 2,5 m. Plotas 90 ha. Vandens telkinys yra svarbus tiek tenkinant vietos gyventojų (ypač Alsėdžių miestelio) rekreacinius poreikius, tiek sudaro geras galimybes vystyti tokias turizmo sritis, kaip kaimo turizmas, vandens pramogos ir pan. |
| **Gandingos tvenkinys** | | Gandingos tvenkinys yra vakarinėje Plungės miesto dalyje, viena jo dalis priklauso Plungės miestui, kita – Nausodžio seniūnijai. Jo plotas – 88 ha. Vandens telkinys yra svarbus tiek tenkinant vietos gyventojų (ypač Plungė miesto) rekreacinius poreikius, tiek sudaro geras galimybes vystyti tokias turizmo sritis, kaip kaimo turizmas, vandens pramogos ir pan. |
| **Minijos upė** | | Viena gražiausių ir žinomiausių Žemaitijos upių, tačiau Plungės rajone yra šio upės aukštupys, ji čia nėra pakankamai vandeninga, kad be kliūčių vystyti vandens turizmo paslaugas. Perspektyvu kaimo turizmo prie upės. |
| **Oginskių dvaras (Plungės dvaras)** | | Vienas patraukliausių rajone kultūros paminklų, galinčių pritraukti turistų dėmesį. |
| **Platelių dvaro sodybos kompleksas** | | Dvaro svirne įrengta vienintelė Lietuvoje Užgavėnių kaukių ekspoziciją ir šio žemaičių krašto etnografijos bei gamtos ekspozicijos. Ekspozicijų salėse nuolat veikia parodos, rengiamos konferencijos, seminarai. Šalia esančiame tradicinių amatų centre vyksta įvairūs edukaciniai užsiėmimai. |

*Duomenų šaltinis: Plungės rajono turizmo plėtros galimybių studija*

**Kelių infrastruktūra.**

Plungės rajono susisiekimo sistemą sudaro valstybinės reikšmės ir vietinių automobilių kelių tinklas. Rajono automobilių kelių tinklo karkasą formuoja magistralinis kelias Al/E272 Šiauliai–Palanga (32,430 km), 3 krašto keliai: 164 Mažeikiai–Plungė–Tauragė (39,682 km), 166 Plungė–Vėžaičiai (22,370 km), 169 Skuodas–Plungė (14,780 km) ir 35 rajoniniai keliai (262,210 km). Šiuos kelius prižiūri VĮ „Telšių regiono keliai“. Magistralinis ir visi krašto keliai turi asfaltbetonio dangą.

Plungės rajono savivaldybės kelių infrastruktūros tinklas bendrąja prasme yra pakankamai gerai išplėtotas. Vietinės reikšmės kelių ilgis, tenkantis 1000-ui ha savivaldybės teritorijos yra 7 proc. Didesnis, nei Lietuvos Respublikos vidurkis bei tik 3 proc. Mažesnis nei Telšių apskrities. Kita vertus, kelių su patobulinta danga ilgis Plungės rajone ženkliai mažesnis nei Lietuvoje ar Telšių apskrityje (atitinkamai po 31 proc.).

2017 m. sausio 1 d. duomenimis Plungės rajono savivaldybės vietinių kelių ir gatvių tinklo ilgis: 1485,82 km, kurį sudaro: su asfaltbetonio danga – 123,96 km, su žvyro danga – 637,36 km, gruntiniai keliai- 724,52 km.

2007 m. Plungės rajono savivaldybės užsakymu buvo atlikta Plungės rajono savivaldybės planuojamų 2007-2013 m. Rekonstruoti vietinės reikšmės transporto infrastruktūros objektų galimybių studija ir parengta 2007-2013 metų Plungės rajono gatvių ir kelių tinklo plėtros ir priežiūros programa. Šioje programoje pagal atskiras seniūnijas (išskirti 3 prioritetiniai lygiai: P1, P2, P3) išvardintos rekonstruotinos gatvės (keliai), nurodant jų ilgį metrais ir planuojamus rekonstrukcijos kaštus. Iš viso suplanuota rekonstruoti 54,260 km gatvių (kelių) už 16 107 000 Lt sumą (P1 – 14724000 Lt, P2-26014000 Lt, P3-4815000 Lt).

Plungės rajono savivaldybės taryba 2014 m. Rugsėjo 25 d. Sprendimu Nr.T1-222 patikslino 2007 m. Rugsėjo 20 d. Sprendimą „Dėl 2007-2013 metų Plungės rajono gatvių ir kelių tinklo dalies plėtros ir priežiūros programos patvirtinimo“ pakeičiant datą iš 2007-2013 į 2014-2020 bei patikslinant ir papildant prioritetų sąrašą.

2014-2020 metų Plungės rajono gatvių ir kelių tinklo dalies plėtros ir priežiūros programos plėtros sąraše išvardintos rekonstruotinos gatvės (keliai), nurodant jų ilgį metrais ir planuojamus rekonstrukcijos kaštus. Iš viso suplanuota rekonstruoti 107,18 km gatvių (kelių) už 38741,36 tūkst. Eur sumą (miesto seniūnijoje: P1 – 3177,25 tūkst. Eur, P2-2357,90 tūkst. Eur, P3-814,40 tūkst. Eur; P-1431,16 tūkst. Eur; E (einamiesiems darbams) – 4963,60 tūkst. Eur; kaimo seniūnijose: P1 – 7885,43 tūkst. Eur, P2-9038,23 tūkst. Eur, P3-6625,39 tūkst. Eur, P-2354,90 tūkst. Eur).

Įgyvendinant šią programą, dalis miesto gatvių jau sutvarkyta.

2016 metais įgyvendinti projektai: „Nausodžio seniūnijos Kalniškių kaimo Klevų gatvės ir Kalniškių kelio gatvės, kuri jungiasi su krašto keliu Nr.166 Plungė-Vėžaičiai bei Plungės miesto Mendeno gatvės rekonstrukcija“ (rekonstruoto kelio ilgis – 3,585 km); „Plungės miesto Miškų gatvės, kuri jungiasi su krašto keliu Nr.166 Plungė-Vėžaičiai“ rekonstrukcija“ (rekonstruotos gatvės ilgis – 0,696 km); „Alanto gatvės, Kulių miestelyje rekonstrukcija“ (rekonstruotos gatvės ilgis – 0,772 km). Įgyvendinant ankščiau paminėtus, buvo rekonstruotos važiuojamosios dalies dangos, naujai įrengti šaligatviai, lietaus kanalizacijos tinklai, įdiegtos saugaus eismo priemonės, įrengtas apšvietimas su LED tipo šviestuvais.

2016-2017 metais pradėti ir tęsiami projektai: „Plungės miesto Klevų gatvės rekonstrukcija“ (rekonstruojamos gatvės ilgis – 0,659 km), „Makščių gatvės Alsėdžių miestelyje rekonstrukcija“ (rekonstruojamos gatvės ilgis – 0,591 km); ,,Valstybinės reikšmės krašto kelio Nr. 166 Plungės-Vėžaičiai ruožo nuo 3,10 km iki 5,8 km rekonstravimas” (projekto įgyvendinimo metu Savivaldybė įrengs pėsčiųjų – dviračių taką, tako ir kelio pašvietimą, o Kelių direkcija – kelio atkarpos važiuojamąją dalį), ,,Valstybinės reikšmės krašto kelio Nr. 166 Plungėž-Vėžaičiai ruožo nuo 0,066 km iki 3,10 km rekonstravimas, įrengiant žiedinę sankryžą, pėsčiųjų ir dviračių takus bei jungiamuosius kelius”; „Plungės miesto Telšių, Laisvės, Rietavo ir Minijos gatvių atkarpų techninių parametrų gerinimo ir eismo saugaus priemonių diegimas” (projekto įgyvendinimo metu, numatoma įrengti dvi žiedines sankryžas, sutvarkyti važiuojamąją dalį, šaligatvius, įrengti lietaus vandens nuvedimą bei įrengti apšvietimą su LED tipo šviestuvais. Projektas bus vykdomas iš ES lėšų.)

2017 metais bus pradėti įgyvendinti projektai: “ Žiedinės sankryžos Plungės miesto Dariaus ir Girėno g. bei naujos gatvės tarp Dariaus ir Girėno ir Alanto gatvių statybos darbai”, “Alsėdžių miestelio centrinės aikštės, kuri sutampa su rajoniniu keliu Telšiai - Alsėdžiai – Barstyčiai – Skuodas Nr. 4603 ir rajoniniu keliu Salantai – Plateliai- Alsėdžiai Nr. 2302 rekonstrukcijos techninio darbo projekto su projekto vykdymo priežiūra parengimas ir įgyvendinimas” ir “Kelio Nr. 3201 Truikiai–Prūsaliai ruožo nuo 0,09 km iki 0,880 km (Babrungo seniūnija, Žemaitijos gatvė), ruožo nuo 0,880 iki 1,574 km (Plungės miestas, Dariaus ir Girėno gatvė), ruožo nuo 2,158 km iki 4,299 km (Plungės miestas, Stoties gatvė) rekonstravimo su pėsčiųjų ir dviračių takų įrengimu projekto parengimas ir įgyvendinimas”.

**Žemės ūkis ir kaimo plėtra.**

Plungės rajono žemės ūkio sektoriui būdingos tipiškos šalies žemės ūkio problemos – maži nespecializuoti ir neperspektyvūs ūkiai, daug senyvo amžiaus ūkininkaujančių asmenų. Pagrindinė žemės ūkio gamybos problema – neefektyvus turimo gamybinio potencialo panaudojimas. Tai lemia ne tik sudėtingos rinkos sąlygos ir nepakankama žemdirbių adaptacija prie jų, bet ir turimo potencialo neatitiktis šiuolaikinės gamybos sąlygoms, apyvartinių lėšų trūkumas, žemės ūkio subjektų nepakankamas aktyvumas ir organizuotumas, verslumo ir vadybinių gebėjimų trūkumai, patirties stoka.

Plungės savivaldybės teritorijoje vyrauja prasti  dirvožemiai, kalvotas reljefas, laukai maži, tai apsunkina ūkininkavimo sąlygas. Rajone dauguma ūkininkų užsiima tradicinėmis žemės ūkio šakomis, t. y. augalininkyste ir gyvulininkyste.

           2017 m sausio 1d. Plungės rajone buvo įregistruoti 3183 ūkininkų ūkiai. Iš jų 12,8 proc. priklausė jauniesiems ūkininkams iki 40 m.

2016 m. paraiškas deklaruoti žemės ūkio naudmenas ir pasėlius pateikė 3289 savivaldybės ūkininkai , kurie deklaravo 50 256 ha. Iš jų:

* 48 908 ha žemės ūkio naudmenos, už kurias mokamos tiesioginės išmokos,
* 83 ha, už kuriuos išmokos nemokamos (tai smulkūs (iki 10 arų ) ar natūraliai apaugę, užmirkę ploteliai),
* 103 ha paramai gauti tinkami plotai, kurie einamaisiais metais neatitiko išmokoms skirtų reikalavimų,
* 1 162 ha remiami pagal kitas paramos programas, iš jų pagrindinė - išmokos miškams.

ES remiami augalai sudaro 31 proc. deklaruoto ploto, arba 14 975 ha, o pievos, ganyklossudaro64 proc. deklaruoto ploto, arba 31 300 ha.Kiti žemės ūkio augalaisudaro 5 proc. deklaruoto ploto, arba 2 633 ha.

Visos paraiškos deklaruoti pasėlius ir žemės ūkio naudmenas buvo teikiamos elektroniniu būdu. Įbraižyti 29000 deklaruojamų laukų, kurie daugiausia maži ir sudėtingos konfigūracijos. Savivaldybės vidutinis ūkininko ūkio dydis – 15,3 ha.

Rajone sertifikuoti 41 ekologiniai ūkiai, kurių bendras plotas – apie 2 610 ha žemės ūkio naudmenų.

Viena pagrindinių sąlygų žemės ūkio paramai gauti - žemės ūkio ir kaimo valdos įregistravimas ir registracijos duomenų atnaujinimas Lietuvos Respublikos žemės ūkio ir kaimo verslo registre. Šiuo metu registre įregistruotos 3590 žemės ūkio valdų.

Gyvulininkystės sektorius rajone yra svarbi ir prioritetinė žemės ūkio sritis. Šio sektoriaus plėtrai rajone yra palankios gamtinės sąlygos, susiformavusios gyvulių auginimo tradicijos, sukaupta patirtis.

Plungės savivaldybėje yra paplitusios šios tradicinės gyvulininkystės šakos: pieninė galvijininkystė, mėsinė galvijininkystė, kiaulininkystė, paukštininkystė, arklininkystė, avininkystė, ožkininkystė, triušininkystė ir bitininkystė.

Dėl keletą metų besitęsiančios krizės pieno sektoriuje dėl mažų pieno supirkimo kainų, ženkliai sumažėjo melžiamų karvių skaičius. Metų pabaigoje rajone buvo laikomos tik 8365 karvės arba 467 vnt. mažiau negu praėjusiais metais. Daugiausia karvių sumažėjo smulkiuose, 1-5 laikančių karves, ūkiuose. Smulkiųjų ūkininkų pasitraukimo pagrindinės priežastys- žema pieno supirkimo kaina ir senyvas karvių laikytojų amžius. Savivaldybėje pieno gamintojų, laikančių virš 30 karvių ir sumažinusių per metus daugiau nei 50 proc. karvių buvo 2 ūkiai.

Pieno gamintojų, parduodančių pieną 631vnt. Per vienuolika šių metų mėnesių parduota 39444 tonos natūralaus riebumo pieno. Per metus iš pieno gamybos pasitraukė 128 pieno gamintojai

Nors melžiamų karvių ir sumažėjo, tačiau bendras galvijų skaičius savivaldybės ūkiuose stabilus , dėl nuolat didėjančio mėsinių veislių galvijų ir jų laikytojų skaičiaus. Šių metų pabaigoje galvijų buvo 24809vnt, arba 30vnt. daugiau negu praėjusiais.

**SOCIALINIAI VEIKSNIAI**

Statistikos departamento duomenimis 2016 metų pradžioje Plungės rajono savivaldybėje gyveno 35 514 gyventojų. Pastaraisiais metais stebima gyventojų skaičiaus mažėjimo tendencija. Rajone 2014 metais, lyginant su 2016 metais, gyventojų sumažėjo 1,5 proc. (nuo 36 498 iki 35 514), kuomet Lietuvoje tuo pačiu laikotarpiu gyventojų sumažėjo 1,9 proc. (nuo 2 943 472 iki 2 888 558). 2014 m. gimė 338 kūdikiai, 2015 m. gimė 400 kūdikių, 2016 gimė 393 kūdikiai. Bendrasis gimstamumo rodiklis Lietuvoje 1000 gyventojų tenka 2014 m. 10,2 proc. 2015 m. 10,8 proc. 1 000 Plungės r. sav. Gyventojų teko 11,2 gimusių kūdikių. Lyginant su ankstesniais metasi gimstamumas išaugo penktadaliu. Rajone natūralus prieaugis 1 000 gyventojų išlieka neigiamas (-2,3). Plungės rajono savivaldybėje 2015 m. mirtingumas buvo mažesnis už Lietuvos vidurkį 6,25 proc.

**Švietimas.**

Kiekviena savivaldybė švietimo srityje siekia kurti visiems prieinamą, efektyviai veikiančią ikimokyklinio, bendrojo ir neformaliojo ugdymo sistemą. Švietimas turi padėti asmeniui įgyti profesinę kvalifikaciją, atitinkančią šiuolaikinį technologijų, kultūros bei asmeninių gebėjimų lygį, ir sudaryti sąlygas mokytis visą gyvenimą – nuolat tenkinti pažinimo poreikius, siekti naujų kompetencijų ir kvalifikacijų, reikalingų jo profesinei karjerai ir gyvenimo įprasminimui.

Plungės rajone veikia 26 ugdymo įstaigos: 5 gimnazijos, 1 Suaugusiųjų švietimo centras, 5 pagrindinės mokyklos, 1 Specialiojo ugdymo centras, 8 lopšeliai – darželiai, 1 universalus daugiafunkcinis centras, 2 mokyklos-darželiai, 1 pradinė mokykla, 2 meno mokyklos. Veikia Pedagoginė-psichologinė tarnyba.

Bendrojo ugdymo mokyklose mokosi 4280 mokinių, lopšelius-darželius lanko 1369 vaikai, formalųjį švietimą papildančios įstaigose lavinami736 mokinių.

Rajono ugdymo įstaigų veiklą koordinuoja Plungės rajono savivaldybės administracijos Švietimo, kultūros ir sporto skyrius.

**4 lentelė. Plungės rajono bendrojo ugdymo mokyklų ir mokinių skaičiaus kitimas 2013-2016 m.**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Mokyklos pagal tipus** | **Mokyklų skaičius** | | | | **Pradinio ugdymo programos mokinių skaičius** | | | | **Pagrindinio ugdymo programos mokinių skaičius** | | | | **Vidurinio ugdymo programos mokinių skaičius** | | | | |
| **2013** | **2014** | **2015** | **2016** | **2013** | **2014** | **2015** | **2016** | **2013** | **2014** | **2015** | **2016** | **2013** | **2014** | **2015** | **2016** |
| Gimnazijos | 2 | 2 | 5 | 5 | 44 | 44 | 244 | 243 | 386 | 337 | 678 | 674 | 488 | 498 | 591 | 545 |
| Vidurinės mokyklos | 3 | 3 | - | - | 197 | 190 | - | - | 396 | 380 | - | - | 127 | 116 | - | - |
| Pagrindinės mokyklos | 10 | 10 | 10 | 5 | 935 | 867 | 882 | 899 | 1847 | 1778 | 1652 | 1497 | - | - | - | - |
| Suaugusiųjų švietimo entras | 1 (su jaunimo mok. Sk.) | 1 | 1 | 1 | - | - | - | - | 21 | 21 | 16 | 22 | 58 | 63 | 60 | 63 |
| Pradinės mokyklos | 1 | 1 | 1 | 1 | 225 | 235 | 224 | 221 | - | - | - | - | - | - | - | - |
| Mokyklos – darželiai | 2 | 2 | 2 | 2 | 41 | 39 | 36 | 33 | - | - | - | - | - | - | - | - |
| **Iš viso** | **19** | **19** | **19** | **14** | **1442** | **1375** | **1386** | **1396** | **2650** | **2516** | **2346** | **2193** | **673** | **677** | **651** | **608** |

Mokyklų tinklo optimizavimas sudaro galimybę mažinti „tuščių“ mokymosi vietų, todėl kartu mažėja ir vieno mokinio išlaikymo išlaidos. Optimizavus mokyklų tinklą sutaupoma lėšų, kurias racionaliai naudojant būtų galima pagerinti mokyklų aprūpinimą mokymo priemonėmis, vadovėliais, kompiuteriais, atnaujinti mokymosi aplinką, tobulinti mokytojų kvalifikaciją, steigti naujus specialistų etatus. Bendrojo ugdymo mokyklų tinklo optimalumą puikiai atspindi rodiklis, rodantis, kiek lėšų yra skiriama išlaikyti vienam mokiniui .

Plungės rajono mokyklose finansavimas, tenkantis vienam mokiniui iš valstybės tikslinės dotacijos (mokinio krepšelio) ir savivaldybės biudžeto, yra daugmaž tolygus, šiek tiek iš bendro konteksto išsiskiria kaimo vietovių mokyklos – ten vieno mokinio išlaikymas yra brangesnis (žr. 5 lentelę).

**5 lentelė. Vieno mokinio išlaikymo kaštai Plungės rajono mokyklose 2015 m.**

|  |  |  |  |  |  |  |
| --- | --- | --- | --- | --- | --- | --- |
| **Išlaidos, tenkančios 1 vaikui Plungės rajono švietimo įstaigose 2015m.** | | | | | | |
|  |  |  |  |  |  |  |
| **Mokykla** | **Mokinių skačius 2014-09-01** | **Savivaldybės biudžetas** | | **Mokinio krepšelis** | | **IŠ viso išlaidų 1 vaikui** |
| **2015 m. savivaldybės biudžeto lėšos EUR** | **Tenka 1 vaikui sav. Biudž.lėšų eurais** | **2015 MK lėšos EUR** | **Tenka 1 vaikui MK lėšų eurais** |
| "Saulės" gimnazija | 673 | **217395** | **323** | **890651** | **1323** | **1646** |
| Platelių gimnazija | 206 | **113627** | **552** | **333913** | **1621** | **2173** |
| Alsėdžių S. Narutavičiaus gimnazija | 266 | **159756** | **601** | **400950** | **1507** | **2108** |
| Kulių gimnazija | 204 | **167013** | **819** | **325994** | **1598** | **2417** |
| Ž.Kalvarijos M.Valančiaus gimn. | 247 | **99459** | **403** | **377910** | **1530** | **1933** |
| Suaugusių šv.centras | 84 | **107374** | **1278** | **67826** | **807** | **2086** |
| Senamiesčio mokykla | 819 | **160384** | **196** | **888783** | **1085** | **1281** |
| "Ryto"pagrindinė mok | 841 | **155814** | **185** | **915550** | **1089** | **1274** |
| A.Jucio pagrindinė mok. | 303 | **124437** | **411** | **396859** | **1310** | **1720** |
| "Babrungo" pagrindinė mok. | 215 | **74871** | **348** | **274462** | **1277** | **1625** |
| Kantaučių pagrindinė mok. | 56 | **48620** | **868** | **121504** | **2170** | **3038** |
| Nausodžio pagrindinė mok | 104 | **49650** | **477** | **190338** | **1830** | **2308** |
| Stalgėnų pagrindinė mok. | 71 | **61916** | **872** | **131422** | **1851** | **2723** |
| Stanelių pagrindinė mok. | 73 | **48990** | **671** | **148322** | **2032** | **2703** |
| Šateikių pagrindinė mok. | 133 | **116550** | **876** | **219303** | **1649** | **2525** |
| Žlibinų I.Končiaus pagr. | 53 | **59529** | **1123** | **101898** | **1923** | **3046** |
| M.Valančiaus pradinė m. | 235 | **62341** | **265** | **247383** | **1053** | **1318** |
| Prūsalių darž-mok | 56 | **75539** | **1349** | **70283** | **1255** | **2604** |
| Didvyčių darž-mok | 30 | **52251** | **1742** | **38615** | **1287** | **3029** |
| Spec.ugd.centras | 76 | **358837** | **4722** | **279577** | **3679** | **8400** |
| L/d "Pasaka" | 210 | **293976** | **1400** | **201365** | **959** | **2359** |
| L/d "Vyturėlis" | 205 | **240320** | **1172** | **157501** | **768** | **1940** |
| L/d "Rūtelė" | 224 | **274221** | **1224** | **171789** | **767** | **1991** |
| L/d "Saulutė" | 217 | **246941** | **1138** | **165619** | **763** | **1901** |
| L/d "Raudonkepuraitė" | 175 | **257139** | **1469** | **137605** | **786** | **2255** |
| L/d "Nykštukas" | 146 | **189813** | **1300** | **117250** | **803** | **2103** |
| Alsėdžių l/d | 52 | **66513** | **1279** | **43175** | **830** | **2109** |
| Žem. Kalvarijos l/d | 52 | **79639** | **1532** | **42997** | **827** | **2359** |
| sporto ir reakreacijos centras | 600 | **421946** | **703** | **10512** | **18** | **721** |
| Oginskio meno mok. | 568 | **762239** | **1342** | **12527** | **22** | **1364** |
| platelių meno mok. | 174 | **162276** | **933** | **3048** | **18** | **951** |
| Platelių UDC | 45 | **101496** | **2255** | **38552** | **857** | **3112** |

Iš 5 lentelės pateiktų duomenų matyti, kad kai kuriose Plungės rajono kaimo vietovėse veikiančiose mokyklose vieno mokinio išlaikymo kaštai kone dvigubai viršija Plungės miesto mokyklų rodiklius. Tačiau siekiant mokyklų tinklo optimalumo, svarbu nepamiršti ir kito faktoriaus – mokyklos atokesnėse kaimo vietovėse yra tarsi kultūros židiniai, todėl kartais verta turėti didesnes išlaidas, bet išsaugoti kaimo mokyklas. Plungės Specialiojo ugdymo centras yra finansuojamas ne iš savivaldybės biudžeto lėšų – jis gauna tiesioginę valstybės biudžeto dotaciją.

Kaimiškose vietovėse gyvenančių mokinių pavėžėjimu iki artimiausios bendrojo ugdymo mokyklos rūpinasi savivaldybė. Iš 6 lentelėje pateiktų duomenų matyti, kad daugiausiai mokinių į mokyklas patenka maršrutiniu transportu. Visos savivaldybės kaimo bendrojo ugdymo mokyklos apsirūpinusios geltonaisiais autobusais, kuriais pavežama apie 25 proc. mokinių.

**6 lentelė. Plungės rajono bendrojo ugdymo mokyklų mokinių vežiojimas į mokyklas 2010-2016 m**.

|  |  |  |  |  |  |
| --- | --- | --- | --- | --- | --- |
| **Transporto priemonė** | **2012/2013** | **2013/2014** | **2014/2015** | **2015/2016** | **2016/2017** |
| Maršrutiniu transportu | 969 | 836 | 834 | 808 | 822 |
| Privačiu transportu | 270 | 238 | 243 | 191 | 177 |
| Mokyklų transportu |  | - | - | 4 | 2 |
| Geltonaisiais autobusais | 423 | 438 | 364 | 377 | 322 |
| Kitais vežiojimo būdais | 95 | 72 | 124 | 119 | 106 |
| Iš viso vežiojama (proc.) | 1757 (100%) | 1584 (100%) | 1570(100%) | 1499 (100%) | 1429 (104,68%) |
| Nepavežama | 26 (1,4 proc.) | 1 | - | 0 | 0 |

*Duomenų šaltinis: Plungės rajono savivaldybės administracija*

**Ugdymo kokybė.** Švietimo sistemos gebėjimą padėti vaikams ir jaunuoliams pasirengti ateityje gyventi prisitaikant prie sparčios socialinės, ekonominės ir kultūrinės kaitos lemia mokytojų pajėgumas suvokti visuomenės poreikius ir su išsilavinimu siejamus lūkesčius. Todėl viena svarbiausių švietimo kokybės sąlygų yra mokytojų dalykinė ir profesinė kompetencija. Plungės rajono mokyklose dirba dalyko specialistai, turintys pedagoginį išsilavinimą, o tai iš esmės užtikrina švietimo paslaugų kokybę. Antri mokslo metai iš eilės mokytojų su aukštuoju išsilavinimu procentas nekinta (žr. 7 lentelę).

**7 lentelė. Plungės rajono bendrojo ugdymo mokyklų mokytojų išsilavinimas, 2010-2016 m.**

| **Rodiklis** | **2010-2011** | **2011-2012** | **2012-2013** | **2013-2014** | **2014-2015** | **2015-2016** | **2016-2017** |
| --- | --- | --- | --- | --- | --- | --- | --- |
| Mokytojų skaičius | 546 | 541 | 516 | 488 | 452 | 497 | 453 |
| Su aukštuoju išsilavinimu (pedagoginiu) skaičius, procentas | 528  (96,7 proc.) | 527  (97, proc.) | 502  (97,3 proc.) | 479  (98,2 proc.) | 444  (98,2 proc.) | 472 | 434 |
| Su aukštesniuoju išsilavinimu (pedagoginiu) skaičius, procentas | 16  (2,9 proc.) | 12  (2,2 proc.) | 11  (2,1 proc.) | 9  (1,8 proc.) | 8  (1,8 proc.) | 7 | 6 |
| Su viduriniu išsilavinimu skaičius, procentas | 2  ((0,4 proc.) | 2  (0,4 proc.) | 3  (0,6 proc.) | 0 | 0 | 0 | 0 |

*Duomenų šaltinis: Plungės rajono savivaldybės administracija*

Kiti rodikliai, rodantys ugdymo kokybę, yra susiję su mokinių pasiekimais. Vertinama, kiek mokinių, pradėjusių mokytis pagal tam tikrą bendrojo ugdymo pakopą, ją baigė. Palyginus Plungės rajono bendrojo ugdymo mokyklose besimokiusių mokinių rezultatus 2010 m. ir 2016 m. procentas įgijusių pagrindinį išsilavinimą nežymiai kinta, bet išlieka stabilus ir net kiek padidėjo. Vidurinio ugdymo programas šiek tiek sumažėjo (žr. 8 lentelę), tačiau išliko aukštas. Paliktų kartoti kursą mokinių procentas per paskutiniuosius mokslo metus sumažėjo.

**8 lentelė. Pagrindinio, vidurinio išsilavinimo įgijimas, kurso kartojimas Plungės rajono bendrojo ugdymo mokyklose 2006-2015 m.**

| **Rodiklis** | **2010-2011 m.** | **2011-2012 m.** | **2012-2013 m.** | **2013-2014 m.** | **2014-2015 m. m.** | **2015 - 2016 m. m.** |
| --- | --- | --- | --- | --- | --- | --- |
| Įgijo pagrindinį išsilavinimą (proc.) | 96,0 | 96,8 | 97,4 | 97,0 | 98,1 | 92,1 |
| Įgijo vidurinį išsilavinimą (proc.) | 97,9 | 96,2 | 95 | 97,3 | 97,5 | 90,7 |
| Paliktų kartoti kurso skaičius, proc. | 80  (1,4 proc.) | 105  (1,8 proc.) | 64  (1,2 proc.) | 54  (1,2 proc.) | 22  (0,5 proc.) | 5  (1 proc.) |

*Duomenų šaltinis: Plungės rajono savivaldybės administracija*

Ugdymo kokybę rajono mokyklose rodo valstybinių brandos egzaminų rezultatai. Palyginus Plungės rajono savivaldybės mokinių, laikiusių valstybinius brandos egzaminus 2010 – 2016 m. laikotarpiu, rezultatus (vertinta, koks procentas mokinių, pasirinkusių laikyti tam tikro dalyko egzaminą, jį išlaikė) su šalies mokinių rezultatų vidurkiais, pastebėta, kad iš daugumos dalykų Plungės rajono savivaldybės mokyklų mokinių rezultatai prilygsta šalies vidurkiui (žr. 9 lentelę).

**9 lentelė. Plungės rajono bendrojo ugdymo mokyklų mokinių išlaikytų valstybinių brandos egzaminų dalis procentais 2010 – 2016 m.**

| **Dalykas**  **Metai** | **Plungės rajono savivaldybėje** | | | | | | | | **Šalyje** | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **2010** | **2011** | | **2012** | **2013** | **2014** | **2015** | **2016** | **2010** | **2011** | **2012** | | **2013** | **2014** | **2015** | **2016** |
| Lietuvių kalba | 92,7 | 92,0 | 92,0 | | - | - | - | - | 91,7 | 92,0 | | 92,4 | - | - | - | - |
| Lietuvių kalba ir literatūra | - | - | - | | 92,2 | 88,2 | 86,1 | 89,9 | - | - | | - | 90,2 | 88,1 | 89,8 | 89,8 |
| Matematika | 93,2 | 86,6 | 92,5 | | 90,5 | 91.3 | 86,3 | 91,5 | 93,9 | 91,0 | | 93,0 | 93,4 | 88,1 | 90,7 | 89,3 |
| Anglų kalba | 100 | 99,6 | 100 | | 98 | 97,9 | 100 | 99 | 99,5 | 99,5 | | 99,6 | 98,8 | 99,2 | 99,7 | 97,9 |
| Rusų kalba | 100 | 100 | 100 | | 100 | 100 | - | 100 | 99,3 | 99,6 | | 99,3 | 99,4 | 99,6 | - | 99,4 |
| Prancūzų kalba | - | - | - | | - | - | - | - | - | - | | - | - | - | - | - |
| Vokiečių kalba | - | - | - | | - | - | - | - | - | - | | - | - | - | - | - |
| Istorija | 90,6 | 92,5 | 98,3 | | 97,8 | 87,8 | 99,3 | 97 | 93,7 | 96,7 | | 98,4 | 95,4 | 89,3 | 99,4 | 98,3 |
| Biologija | 95,5 | 93,7 | 95,0 | | 97,4 | 97,9 | 96,9 | 97,5 | 91,9 | 93,4 | | 93,7 | 95,2 | 96,7 | 95,7 | 95,4 |
| Chemija | 97,8 | 100 | 90,9 | | 97,9 | 86,5 | 100 | 100 | 97,3 | 99,0 | | 94,9 | 97,8 | 97,8 | 96 | 98,5 |
| Fizika | 84,0 | 89,2 | 98,1 | | 88,2 | 95,2 | 79,2 | 96,4 | 91,5 | 94,8 | | 97,2 | 94,1 | 96,5 | 95,3 | 98,2 |
| Informacinės  technologijos | 100 | 100 | 87,2 | | 87 | 95,1 | 96,4 | 89,6 | 91,0 | 97,5 | | 92,7 | 2,5 | 92,2 | 93,9 | 93,2 |
| Geografija | - | - | 100 | | 98,9 | 98,9 | 99,1 | 99 | - | - | | 96,5 | 96,7 | 98,1 | 97,8 | 98,5 |

*Duomenų šaltinis: Plungės rajono savivaldybės administracija*

**Neformalusis vaikų švietimas.** Neformaliojo vaikų švietimo paskirtis – tenkinti mokinių pažinimo, ugdymosi ir saviraiškos poreikius, padėti jiems tapti aktyviais visuomenės nariais. Formalųjį švietimą papildančio ugdymo paskirtis – pagal ilgalaikes programas sistemiškai plėsti tam tikros srities žinias, stiprinti gebėjimus ir įgūdžius ir suteikti asmeniui papildomas dalykines kompetencijas.

Plungės rajone 2016 m. veikė dvi formalųjį švietimą papildančios įstaigos: Plungės Mykolo Oginskio meno mokykla, Plungės rajono Platelių meno mokykla. Neformalaus vaikų ugdymo programos vykdomos ir Plungės sporto ir rekreacijos centre. Plungės Mykolo Oginskio meno mokykloje ugdomi 538 mokiniai, suburtas profesionalus ir kūrybingas aukštos kvalifikacijos pedagogų kolektyvas. Mokykloje veikia muzikos, dailės ir choreografijos skyriai. Plungės rajono Platelių meno mokykloje ugdomi 198 mokiniai. Veikia muzikos, dailės, choreografijos skyriai.

Neformalaus švietimo įstaigas mokiniai renkasi pagal poreikius ir galimybes. Mokiniai renkasi arčiausiai gyvenamosios vietos esančias įstaigas, todėl mieste gyvenantys mokiniai turi geresnes sąlygas įgyti papildomas kompetencijas.

2016 m. Plungės rajone veikė 20 neformaliojo vaikų švietimo programų teikėjų, kurie vykdė 37 neformalaus vaikų švietimo programas. Šių programų veiklose dalyvavo 1337 mokiniai. Mokiniai galėjo ugdytis choreografinės krypties (lietuvių liaudies tautinių šokių, baleto, lotynų ir šiuolaikinių šokių), sporto (plaukimas, kovinė savigyna, karate, Tag Regbis), muzikinės (dainavimas, orkestras, pučiamieji instrumentai, ansambliavimas), dailės (meninė medžio drožyba, kompiuterinės grafikos), pilietiškumo, technologijų, teatro, fotografijos ir socialinių įgūdžių formavimo programų kryptyse.

**Sportinė veikla.**

Plungės rajone 2016 m. Sausio pradžioje yra apie 1,1 tūkst. Organizuotai sportuojančių gyventojų. Sporto ir rekreacijos centre (SRC) nuolat treniruojasi apie 500 vaikų, jaunimo ir suaugusiųjų, Sporto klubuose – apie 800 gyventojų (apie  400 iš jų – SRC auklėtiniai). Apie 400 gyventojų sportuoja su įmonių, įstaigų kolektyvais arba savarankiškai. Rajone aktyvią veiklą vykdo 30 sporto klubai:

**2016 Komandinių sporto žaidimų:**

1. Asociacija „Žemaitijos Babrungas“;
2. VšĮ Vaikų futbolo klubas „Žiogeliai“;
3. Krepšinio klubas „Žemaitukai“.;
4. Sporto klubas „Makabi“;
5. Vaikų ir jaunimo krepšinio klubas „Viesulas”;
6. Regbio klubas „Dorbė“;
7. Lietuviško ritinio klubas „Plateliai“;
8. Ledo ritulio klubas;
9. Ledo ritulio komanda „Plungės Vanagai“;
10. Sporto klubas „Voras“.
11. VšĮ „Plungės futbolas“

**2. Individualių ir dvikovinių sporto šakų**:

1. Klubas “Plungės dziudo”;
2. Šachmatų klubas “Bokštas”;
3. Stalo teniso klubas “Žemaite”;
4. Jėgos sporto klubas “Plungės meška”;
5. Platelių jachtklubas „Žalgiris“;
6. Plungės baidarių ir kanojų klubas;
7. Orientavimosi sporto ir turizmo klubas „Versmė”;
8. Klaipėdos karate kiokušin klubas „Shodan“

**3. Sveikatingumo sporto klubai:**

1. Žmonių su negalia sporto klubas “Atgaiva”;
2. “Florijonas”;
3. „Ekipa“;
4. Asociacija “Kalvynas” (Žemaičių Kalvarija);
5. Teniso mėgėjų klubas;
6. VšĮ „Plungės tenisas“;
7. R. Šilenskienės sporto centras;
8. Sporto klubas „Era“;
9. Sporto ir laisvalaikio centras „Mona“.
10. Spa ir sporto klubas “Eola”

**4. Techninių sporto šakų:**

1) Motokroso klubas „Žemaitija“.

Pagrindiniai rajono sporto rodikliai pateikiami 10 lentelėje. Iš duomenų matyti, kad nagrinėjamu laikotarpiu daugėjo sportuojančių sporto klubuose skaičius. Rajono sporto infrastruktūros objektų skaičius, palyginti su 2003 m. Išliko beveik nepakitęs – buvo įrengtos tik dvi sporto aikštelės.

**10 lentelė. Plungės rajono sporto rodikliai 2003-2016 m**.

| Eil. Nr. | Rodiklis | 2003 | 2006 | 2009 | | 2014 | 2015 | 2016 |
| --- | --- | --- | --- | --- | --- | --- | --- | --- |
| 1. | *Visuomeninių sporto organizacijų skaičius* | 23 | 25 | 25 | | 29 | 29 | 30 |
| 2. | *Sporto asociacijų skaičius* | 1 | 1 | 1 | | 1 | 1 | 1 |
| 3. | *Sporto centrų (sporto mokyklų)* | 1 | 1 | 1 | | 1 | 1 | 1 |
| 4. | *Propaguojamų sporto šakų skaičius* | 15 | 16 | 16 | | 17 | 6 | 15 |
| 5. | *Sporto renginių skaičius* | 120 | 50 | 40 | | 50 | 10 | 37 |
| 6. | *Sporto renginių dalyvių skaičius* | 2500 | 2600 | 1800 | | 4079 | 2000 | 2000 |
| 7. | *Kūno kultūros ir sporto specialistų, dirbančių savivaldybės įstaigose skaičius* | 34 | 30 | 28 | | 41 | 23 | ? |
| 8. | *Stadionų skaičius* | 1 | 1 | | 1 | 1 | 2 | 1 |
| 9. | *Sporto salių skaičius* | 15 | 15 | | 15 | 15 | 15 | 15 |
| 10. | *Sporto aikštelės* | 13 | 13 | | 15 | 15 | 15 | 15 |
| 11. | *Sportuojančių skaičius sporto centre* | 680 | 660 | | 630 | 700 | 508 | 508 |
| 12. | *Sportuojančių skaičius sporto klubuose, sporto viešosiose įstaigose* | 680 | 700 | | 900 | 1204 | 600 | 800 |

*Duomenų šaltinis: Plungės rajono savivaldybės administracija*

Plungės rajone yra pakankamai daug sporto bazių, bet daugumos jų būklė labai prasta: centrinio stadiono ir irklavimo sporto bazės būklė kritinė, labai apleisti masinio naudojimo sporto aikštynai gyvenamuosiuose mikrorajonuose ir prie mokyklų. Dauguma masinio naudojimo sporto infrastruktūros objektų yra įrengta Plungės mieste. Pastaraisiais metais situacija keičiasi. Nauji aikštynai įrengti Žemaičių Kalvarijoje, Milašaičiuose, Aleksandrave, prie ”Ryto“ pagrindinės mokyklos ir Saulės gimnazijos.

Didžiausios rajono sporto bazės apibūdinamos 11 lentelėje.

**11 lentelė. Plungės rajono sporto bazės**

|  |  |
| --- | --- |
| **CENTRINIS STADIONAS** | |
| Dariaus ir Girėno g. 27 | Eksploatuojas Plungės sporto ir rekreacijos centras (Plungės SRC) |
| **„ŽIRGYNO“ SPORTO SALĖ** | |
| Parko 1 | Priklauso VšĮ „Plungės futbolas“ |
| **SPECIALIZUOTA DZIUDO SALĖ** | |
| Parko 1 | Plungės SRC, Dziudo klubas |
| **„ŽEMAITIJOS SUVENYRO“ SPORTO SALĖ** | |
| Telšių g. 26 A | Plungės SRC |
| **ŠACHMATŲ KLUBAS „BOKŠTAS“** | |
| Vytauto g. 9 | Plungės SRC ir šachmatų klubas „Bokštas“ |
| **IRKLAVIMO BAZĖ** | |
| Gondingos g. 65 | Plungės SRC |
| **AUTO MOTO KOMPLEKSAS „ŽEMAITIJA“** | |
| Pauošnių k., Babrungo seniūnija | Motokroso klubas „Žemaitija“ |
| **PLATELIŲ „ŽALGIRIO“ JACHTKLUBAS** | |
| Ežero g. 40, Platelių mstl. | Platelių „Žalgirio“ jachtklubas |
| **DIRBTINĖS DANGOS FUTBOLO AIKŠTĖ** | |
| Mendeno g. 7, prie technologijų ir verslo mokyklos | Plungės technologijų ir verslo mokykla. |
| **„BABRUNGO“ FUTBOLO AIKŠTĖ** | |
|  | Plungės SRC |
| **UNIVERSALI DIRBTINĖS DANGOS AIKŠTELĖ** | |
| J. Tumo – Vaižganto g. 98, | „Ryto“ pagrindinė mokykla |
| Bendrojo lavinimo mokyklų sporto salės ir aikštynai | |

*Duomenų šaltinis: Plungės sporto ir rekreacijos centras*

**Kultūra.**

**Kultūros centrų veikla.**

Šiuo metu Plungės rajono savivaldybėje veikia 7 biudžetinės kultūros įstaigos:

**12 lentelė. Kultūros įstaigos**

| **Įstaigos pavadinimas** | **Įstaigų ir jų filialų skaičius 2015 m.** | **Kultūros ir meno darbuotojų skaičius 2015 m**. |
| --- | --- | --- |
| Plungės rajono savivaldybės kultūros centras | 1 centras | 29 |
| Plungės rajono savivaldybės Kulių kultūros centras | 1 centras + 2 skyriai (Nausodžio, Stalgėnų) | 7 |
| Plungės rajono savivaldybės Šateikių kultūros centras | 1 centras + 2 skyriai (Aleksandravo, Narvaišių) | 7 |
| Plungės rajono savivaldybės Žemaičių Kalvarijos kultūros centras | 1 centras + 3 skyriai (Alsėdžių, Platelių, Gintališkės) | 10 |
| Plungės rajono savivaldybės Žlibinų kultūros centras | 1 centras + 4 skyriai (Kantaučių, Stanelių, Grumblių, Glaudžių) | 9 |
| Plungės rajono savivaldybės viešoji biblioteka | 1 centras + 4 skyriai (18 teritorinių padalinių)\* | 36 |
| Žemaičių dailės muziejus | 1 muziejus + 1 skyrius (Buknatėje) | 11 |

Šaltinis: Plungės r. savivaldybė

\**Plungės rajono savivaldybės viešoji biblioteka turi 4 skyrius: Aptarnavimo, Vaikų literatūros, Metodinį–spaudinių komplektavimo, Informacijos ir mokymų centrą. Bibliotekai priklauso 18 padalinių: Plungės miesto, Aleksandrovo, Alsėdžių, Didvyčių, Gegrėnų, Glaudžių, Grumblių, Karklėnų, Kantaučių, Kulių, Narvaišių, Platelių, Stalgėnų, Stanelių, Šateikių, Varkalių, Žemaičių Kalvarijos, Žlibinų.*

Kultūros centrų veikla daugiaplanė ir įvairi. Kultūros centrų funkcijas reglamentuojantis Lietuvos Respublikos kultūros centrų įstatymas numato, kad kultūros centrai turi vykdyti šias funkcijas:

* sudaryti sąlygas etninės kultūros sklaidai, populiarinti senąsias kultūros tradicijas, papročius, laiduoti etninės kultūros perimamumą;
* organizuoti mėgėjų meno kolektyvų, studijų, būrelių veiklą;
* rūpintis mėgėjų meno kolektyvų parengimu ir dalyvavimu dainų šventėse, vietiniuose, regioniniuose, respublikiniuose ir tarptautiniuose renginiuose;
* organizuoti pramoginius, edukacinius ir kitus renginius;
* organizuoti valstybinių švenčių, atmintinų datų, kalendorinių švenčių paminėjimus;
* rūpintis vaikų ir jaunimo užimtumu, meniniu ugdymu;
* kurti ir įprasminti šiuolaikines modernias meno veiklos formas;
* organizuoti etninę kultūrą, mėgėjų meną populiarinančius renginius, tenkinti kitus bendruomenės kultūrinius poreikius;
* sudaryti sąlygas profesionalaus meno sklaidai;
* tenkinti sociokultūrinius bendruomenės poreikius.

Plungės rajono savivaldybėje veikiantys kultūros centrai, įgyvendindami šias funkcijas, sukaupė turtingą kultūros paslaugų teikimo vietos bendruomenėms patirtį. Išsaugotos etninės kultūros tradicijos, renginiai, mėgėjų meninė veikla sudaro sąlygas tenkinti gyventojų kultūros poreikius, užtikrinti jų kūrybinę saviraišką. Vystomos visos mėgėjų meno sritys bei žanrai, veikia mėgėjų meno kolektyvai, suformuota visų žanrų respublikinių ir regioninių renginių sistema.

2015 m. Plungės rajono savivaldybėje iš viso buvo 78 meno mėgėjų kolektyvai (apima meno mėgėjų kolektyvus bei studijas, būrelius, klubus). Iš jų 65 proc. (51 vnt.) sudaro mėgėjų meno kolektyvai ir 35 proc. (27 vnt.) sudaro studijos, būreliai, klubai. Žemiau lentelėje pateikiami duomenys apie mėgėjų meno kolektyvų skaičių Plungės rajono savivaldybės kultūros centruose.

**13 lentelė. Plungės rajono mėgėjų meno kolektyvai (2015m.)**

| **Įstaigos pavadinimas** | **Mėgėjų meno kolektyvai** | | | |
| --- | --- | --- | --- | --- |
| **Mėgėjų meno kolektyvai** | **Mėgėjų meno kolektyvų dalyviai** | **Iš jų - vaikų ir jaunimo mėgėjų meno kolektyvai** | **Iš jų - vaikų ir jaunimo meno kolektyvų dalyviai** |
| **Plungės r. savivaldybės kultūros centras** | 12 | 306 | 4 | 82 |
| **Šateikių kultūros centras ir skyriai** | 10 | 93 | 2 | 10 |
| **Žemaičių Kalvarijos kultūros centras ir skyriai** | 14 | 147 | 3 | 31 |
| **Kulių kultūros centras ir skyriai** | 6 | 98 | 0 | 0 |
| **Žlibinų kultūros centras ir skyriai** | 9 | 100 | 2 | 18 |
| **Iš viso** | 51 | 744 | 11 | 141 |

Šaltinis: sudaryta remiantis Plungės r. savivaldybės ir kultūros centrų pateiktais duomenimis

Analizuojant aukščiau lentelėje pateiktus duomenis, nustatyta, kad daugiausia mėgėjų meno kolektyvų turi Žemaičių Kalvarijos kultūros centras (14 vnt.), tačiau, lyginant lankumo rodiklius, daugiausia lankomas Plungės r. savivaldybės kultūros centras. Plungės r. savivaldybės kultūros centro mėgėjų meno kolektyvų lankomumas sudaro 41 proc. visų dalyvių skaičiaus, Šateikių kultūros centro – 13 proc., Žemaičių Kalvarijos kultūros centro – 20 proc., Kulių kultūros centro – 13 proc. ir Žlibinų kultūros centro – 13 proc.

Žemiau esančioje lentelėje pateikiami duomenys apie studijų, būrelių, klubų skaičių Plungės rajono savivaldybės kultūros centruose.

**14 lentelė. Plungės rajono savivaldybės studijos, būreliai, klubai (2015m.)**

| **Įsta** | **Studijos, būreliai, klubai** | | | |
| --- | --- | --- | --- | --- |
| **Studijos, būreliai, klubai** | **Studijų, būrelių, klubų dalyviai** | **Iš jų - vaikų ir jaunimo studijos, būreliai, klubai** | **Iš jų - vaikų ir jaunimo studijų, būrelių, klubų dalyviai** |
| **Plungės r. savivaldybės kultūros centras** | 9 | 705 | 7 | 613 |
| **Šateikių kultūros centras ir skyriai** | 2 | 30 | 0 | 0 |
| **Žemaičių Kalvarijos kultūros centras ir skyriai** | 5 | 76 | 1 | 14 |
| **Kulių kultūros centras ir skyriai** | 6 | 68 | 3 | 38 |
| **Žlibinų kultūros centras ir skyriai** | 5 | 34 | 4 | 26 |
| **Iš viso** | 27 | 913 | 15 | 691 |

Šaltinis: sudaryta remiantis Plungės r. savivaldybės kultūros centrų pateiktais duomenimis

Analizuojant aukščiau lentelėje pateiktus duomenis, nustatyta, kad daugiausia studijų, būrelių, klubų turi Plungės r. savivaldybės kultūros centras (9 vnt.) bei yra susilaukęs didelio suinteresuotumo bei lankomumo.

2015 metais Plungės rajono savivaldybės kultūros centruose veikė 51 mėgėjų kolektyvas ir 27 studijų būreliai, klubai, kurių veikloje dalyvavo 1 657 dalyviai.

Kultūros centrai, vadovaudamiesi LR kultūros centrų įstatymu ir tenkindami bendruomenės poreikius, vykdo išties plačią kultūrinę ir meninę veiklą.

Per 2015 metus Plungės rajono savivaldybės kultūros centruose vyko 208 mėgėjų meno kolektyvų koncertai ir spektakliai, kuriuos aplankė per 66 200 žiūrovų.

Ilgamečiai glaudūs kultūros centrų ryšiai su Lietuvos koncertinėmis, teatrų ir kitomis kūrybinėmis kultūros organizacijomis, Lietuvos kultūros įstaigomis sudaro geras sąlygas skleisti profesionalųjį meną regionuose. 2015 m. Plungės rajono savivaldybės kultūros centruose įvyko 101 profesionalaus meno renginys, kuriuos aplankė 65 409 žiūrovai. Regionų savivaldybių kultūros centrų pastangas tenkinti gyventojų poreikį profesionaliajam menui dažnai riboja kokybiškai nepritaikyta profesionalaus meno sklaidai kultūros centrų infrastruktūra.

Plungės rajono savivaldybėje 2015 m. įvyko 981 įvairaus tipo renginys: mėgėjų meno kolektyvų koncertai, spektakliai (Lietuvoje ir užsienyje), profesionaliojo meno sklaidos renginiai (parodos, koncertai (klasikinės, džiazo muzikos), spektakliai), tautodailės ir kt. parodos, ekspozicijos, edukaciniai renginiai, kino filmai, pramoginės muzikos koncertai. Iš viso 2015 m. renginiuose sudalyvavo 291 724 dalyviai.

**15 lentelė. Plungės rajono savivaldybėje vykusių renginių ir lankytojų bei dalyvių skaičius (2015 m.)**

| **Nr.** | **Kultūros centras** | Renginių skaičius | Lankytojų ir dalyvių skaičius |
| --- | --- | --- | --- |
| **1.** | **Plungės r. savivaldybės kultūros centras** | 398 | 236 320 |
| **2.** | **Šateikių kultūros centras** | 54 | 2 950 |
| **2.1** | Šateikių KC Aleksandravo skyrius | 35 | 1 930 |
| **2.2** | Šateikių KC Narvaišių skyrius | 17 | 523 |
| **3.** | **Žemaičių Kalvarijos kultūros centras** | 81 | 6 468 |
| **3.1** | Žemaičių Kalvarijos KC Gintališkės skyrius | 31 | 4 910 |
| **3.2** | Žemaičių Kalvarijos KC Alsėdžių skyrius | 24 | 489 |
| **3.3** | Žemaičių Kalvarijos KC Platelių skyrius | 41 | 3 537 |
| **4.** | **Kulių kultūros centras** | 77 | 8 910 |
| **4.1** | Kulių KC Stalgėnų skyrius | 61 | 5 880 |
| **4.2** | Kulių KC Nausodžio skyrius | 10 | 3 960 |
| **5.** | **Žlibinų kultūros centras** | 50 | 7 946 |
| **5.1** | Žlibinų KC Stanelių skyrius | 37 | 1 946 |
| **5.2** | Žlibinų KC Grumblių skyrius | 29 | 1 492 |
| **5.3** | Žlibinų KC Glaudžių skyrius | 15 | 1 520 |
| **5.4** | Žlibinų KC Kantaučių skyrius | 21 | 2 943 |
| **Iš viso:** | | 981 | 291 724 |

Šaltinis: sudaryta remiantis Plungės r. savivaldybės kultūros centrų pateiktais duomenimis

Analizuojant aukščiau lentelėje pateiktus duomenis, nustatyta, kad daugiausia renginių surengė Plungės r. savivaldybės kultūros centras – 389 renginiai, bei susilaukė didžiausio lankytojų ir dalyvių skaičiaus – 236 320 lankytojų ir dalyvių. Šateikių kultūros centras kartu su skyriais surengė 106 renginius ir susilaukė 5 403 lankytojų ir dalyvių, Žemaičių Kalvarijos kultūros centras kartu su skyriais surengė 177 renginius ir susilaukė 15 404 lankytojų ir dalyvių, Kulių kultūros centras kartu su skyriais surengė 148 renginius ir susilaukė 18 750 lankytojų ir dalyvių, Žlibinų kultūros centras kartu su skyriais surengė 152 renginius ir susilaukė 15 847 lankytojų ir dalyvių.

Verta pažymėti, jog kultūros centrai atlieka svarbų vaidmenį vaikų ir jaunimo užimtumo srityje. Per 2015 metus kultūros centruose surengta daugiau kaip 100 edukacinių renginių, kuriuose dalyvavo beveik 5 000 dalyvių.

Kultūros centruose dirba patyrę kultūros ir meno specialistai, nuolat keliantys kvalifikaciją, su mėgėjų meno kolektyvais parengiantys brandžias menines programas, didelį dėmesį skiriantys kultūros tradicijų puoselėjimui, profesionalaus meno skaidai ir kt. 2015 metais kultūros centruose dirbo 91 darbuotojas, iš jų 62 kultūros ir meno specialistai. Iš jų 47 įgiję aukštąjį išsilavinimą, 9 – aukštesnįjį, 8 – spec. vidurinį ar vidurinį.

Atkreiptinas dėmesys į tai, kad Plungės rajono savivaldybė yra viena iš 23 Lietuvos savivaldybių, kuriose vykdoma kultūros centruose dirbančių kultūros ir meno darbuotojų atestacija. Tačiau tenka apgailestauti, jog atestacija neparemta pinigine išraiška, ir aukštos kvalifikacijos specialistai gali prarasti motyvaciją kelti savo kompetencijas bei tobulėti.

**Bibliotekos veikla.**

Plungės rajono savivaldybės viešoji biblioteka yra savivaldybės biudžetinė įstaiga. Biblioteka suteikia galimybę naudotis knygomis, periodiniais,  informaciniais leidiniais, senais ir retais spaudiniais, kompaktiniais diskais, vaizdo ir garso dokumentais, tradiciniais ir kompiuteriniais katalogais, internetu, duomenų bazėmis.

Bibliotekų skaičius Struktūrinių teritorinių padalinių, kartu su rajono viešąja biblioteka, skaičius liko nepakitęs. Plungės rajone yra 19 bibliotekų: viešoji, 1 miesto biblioteka, 4 miestelių bibliotekos ir 13 kaimo bibliotekų. Sujungtų mokyklų ir viešųjų bibliotekų – 3 (Šateikiuose, Staneliuose, Žlibinuose). Struktūros tobulinimas ir pokyčiai Plungės rajono savivaldybės viešosios bibliotekos struktūra nepakito. Ją sudaro: Aptarnavimo skyrius; Metodinis – komplektavimo skyrius; Vaikų literatūros skyrius; Informacijos ir mokymo centras. Pastaba. Plungės rajono taryba 2010 m. gruodžio 23 d. sprendimu Nr. T1-274 patvirtino pakeistus ir papildytus Plungės viešosios bibliotekos nuostatus, kuriuose terminas filialas yra pakeistas į struktūrinis teritorinis padalinys, išskiriant 4 miestelių ( Kulių, Platelių, Alsėdžių, Žemaičių Kalvarijos) bibliotekas ir 13 kaimo bibliotekų. Pvz., struktūrinis teritorinis padalinys – Platelių miestelio biblioteka; struktūrinis teritorinis padalinys – Glaudžių kaimo biblioteka.

Dalis kaimo bibliotekų yra sujungtos su mokyklų bibliotekomis: Šateikių, Žlibinų, Stanelių.

Fondo būklė iš viso SBS fonde 2015 m. yra 145586, lyginant su 2014 m. fondas padidėjo 1275 fiziniais vienetais. 2014 m. SBS fondas 144311 fiz. vnt.

Aprūpinimas dokumentais: Aprūpinimas dokumentais: vienam gyventojui rajone 2015 m. teko 4,0 fiz. vnt.; (2014 m. teko 5,0 fiz. vnt.). Mieste vienam gyventojui teko 2015 m. – 3 fiz. vnt.(2014 m. teko 3,0 fiz.) Kaime vienam gyventojui 2015 m. teko 5,3 fiz. vnt. ( 2014 m. teko 5,2 fiz. vnt.

**16 lentelė. Gauta naujų dokumentų 2015 m.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Gauta iš viso | | Grožinės  literatūros | | Šakinės  Literatūros (be periodikos) | | Periodinių  leidinių | |
| Fiz.  vnt. | Pavadi-  nimų | Fiz.  vnt. | Pavadi-  nimų | Fiz. vnt. | Pavadi-  nimų | Fiz.  vnt. | Pavadi-nimų |
| SVB  (sistemoje) | 6399 | 1745 | 3473 | 867 | 1437 | 818 | 1489 | 60 |
| Viešojoje  bibliotekoje | 2111 | 1586 | 898 | 824 | 750 | 721 | 463 | 41 |
| Miesto  filialuose | 1188 | 795 | 588 | 523 | 252 | 247 | 348 | 25 |
| Kaimo  bibliotekose | 3100 | 366 | 1964 | 289 | 458 | 61 | 678 | 16 |

Vidutiniškai naujų dokumentų gavo viena miesto biblioteka 13067 fiz. Vnt. 13946 pav. (2014 m. – 1306 fiz. vnt., 853 pav.). Kultūros ministerijos skirtos lėšos – 2015 m. – 24479 Eur; 2014 m. – 84 550 Lt.

Gyventojų sutelkimo Plungės rajono bibliotekose procentas 2015 m. 22,7 (2014 m. – 22,7 ); VB – 26,5 (2014 m. – 26,6 proc. ); Miesto biblioteka – 23,8 (2014 m. – 24,7 proc.,); kaimo bibliotekos –19,5(2014 m. – 19,4 proc.). Didžiausias gyventojų sutelkimo į bibliotekas procentas yra Aleksandravo (45,2 proc.), Stanelių (28,3 proc.), Grumblių (29,1 proc.) kaimo bibliotekose. Mažiausias sutelkimo procentas Šateikių (14,5 proc.), Glaudžių (13,5 proc.) kaimo bibliotekose. Vidutinis gyventojų skaičius, tenkantis vienai bibliotekai: rajone yra 1901,7; mieste – 9800, kaime – 972,5.

**17 lentelė. Vartotojų skaičius**

|  |  |  |  |  |
| --- | --- | --- | --- | --- |
|  | **Iš viso** | **Viešojoje bibliotekoje** | **Miesto bibliotekoje** | **Kaimo bibliotekose** |
| 2015 metai | 8192 | 3074 | 1902 | 3216 |
| 2014 metai | 8154 | 2963 | 1972 | 3219 |
| Skirtumas | +38 | +111 | -70 | -3 |

Vertinant skaitytojų mažėjimą svarbu išanalizuoti skaitytojų sudėtį pagal grupes. Matome, kad labiausiai per visą veiklos laikotarpį esame netekę pradinukų ir mokinių besimokančių 5-8 klasėse. Pradinių klasių mokinius iš tiesų prarandame: kaimuose mažėja jaunų žmonių, gimsta mažai vaikų, uždaromos mokyklos, bibliotekose trūksta vaikams skirtų naujų ir įdomių knygelių. Tenka ilgokai laukti, kol perskaitys kiti vaikai. Deja, šiuolaikiniai vaikai kaip ir visa visuomenė laukti nelinkusi. Toks jaunas ir dar neturintis susiformavusių skaitymo įgūdžių vartotojas dažniausiai nebegrįžta į biblioteką, kuri iš karto negali patenkinti jo poreikių.

**18 lentelė.** **Apsilankymų skaičius**

|  |  |  |  |  |
| --- | --- | --- | --- | --- |
|  | Iš viso | Viešojoje bibliotekoje | Miesto filialuose | Kaimo filialuose |
| **2015 metai** | 166695 | 52058 | 35292 | 79345 |
| **2014 metai** | 159666 | 50980 | 35764 | 72922 |
| **Skirtumas** | +7029 | +1078 | -472 | +6423 |

**Muziejus.** Plungės rajono savivaldybės biudžetinė įstaiga- Žemaičių dailės muziejus įsteigtas 1994 m. Liepos mėn.16 d. Muziejaus veiklos pagrindinis tikslas – išsaugoti ateinančioms kartoms ir tautos kultūrai unikalų XIX a. Architektūros paminklą – kunigaikščio Mykolo Oginskio dvaro kompleksą, sugrąžinti į tėvynę išeivijoje kūrusių žemaičių dailės kūrinius, kitas istorijos ir meno kolekcijas, kaupti, saugoti, eksponuoti Žemaitijos regiono dailės ir Plungės krašto materialines ir dvasines kultūros vertybes, tirti krašto praeitį, rūpintis žemaičių kalbos, papročių, tradicijų išsaugojimu bei puoselėjimu. Įgyvendinant šį tikslą muziejus vykdo šias funkcijas:

* įsigyja, tiria ir sistemina muziejinę meninę, istorinę ir kultūrinę vertę turinčius eksponatus, formuoja muziejaus rinkinius, atspindinčius Žemaitijos regiono ir Plungės krašto dailės, istorijos ir kultūros paveldą;
* užtikrina sukauptų muziejinių vertybių apskaitą, tinkamas saugojimo sąlygas ir apsaugą, jų konservavimą ir restauravimą;
* sudaro sąlygas muziejuje saugomų muziejinių vertybių viešam naudojimui: rengia nuolatines ir laikinas ekspozicijas, publikuoja tyrimų rezultatus, rengia parodas bei kitus renginius (minėjimus, koncertus, susitikimus, pristatymus ir kt.) muziejuje, Lietuvoje ir užsienyje;
* kaupia informaciją apie muziejines vertybes, atspindinčias Plungės krašto ir Žemaitijos regiono dailę, istoriją ir kultūrą bei informaciją, esančią kituose Lietuvos ir užsienio muziejuose, įstaigose bei privačiuose rinkiniuose;
* kartu su švietimo įstaigomis rengia ir vykdo muziejines edukacines programas;
* prisideda prie darbuotojų, dirbančių su atitinkamos rūšies muziejuose esančiais rinkiniais, tobulinimosi programų rengimo ir vykdymo;
* rengia, leidžia ir platina su Muziejaus veikla susijusius leidinius, pateikia su ja susijusią informaciją elektroninėse laikmenose;
* virtualiomis ekspozicijomis, parodomis pristato Muziejų interneto svetainėse;
* rūpinasi kunigaikščio Mykolo Oginskio dvaro komplekso išsaugojimu bei pritaikymu kultūrinėms reikmėms;
* prižiūri ir tvarko Mykolo Oginskio dvaro parką, Bukantės dvaro sodybą bei statinius;
* inicijuoja ir dalyvauja bendrose muziejų programose;
* atlieka kitas teisės aktuose nustatytas funkcijas.

Muziejaus darbuotojai renka, saugo ir eksponuoja po visą pasaulį pasklidusių žemaičių dailininkų kūrybą, supažindina lankytojus su Žemaitijos dailės istorija nuo seniausių iki dabartinių laikų, pateikia plačią šiuolaikinės žemaičių dailės panoramą, rengia ekspozicijas, pasakojančias apie Plungės kraštą ir jo istoriją, kunigaikščius Oginskius ir jų nuopelnus žemaičiams.

Žemaičių dailės muziejuje kasmet surengiama apie 50 edukacinių užsiėmimų, 15 profesionalaus meno parodų pristatymų, 40 kamerinės muzikos koncertų; organizuojamos mokslinės konferencijos, kiti švietėjiški renginiai.

Vienas ryškiausių ir svarbiausių renginių, vykstančių Žemaičių dailės muziejuje (Oginksių dvaro žirgyne) – tai tarptautinis Mykolo Oginskio festivaliai, rengiamas nuo 2005 metų.

Žemaičių dailės muziejuje saugoma per 9000 eksponatų (istorijos ir meno vertybių, vertingų knygų bei leidinių).

**19 lentelė. Žemaičių dailės muziejaus veikla 2015 m**.

|  |  |  |  |  |  |  |
| --- | --- | --- | --- | --- | --- | --- |
|  | **Saugomų eksponatų skaičius muziejuose, tūkst.** | **Per metus eksponuota meno vertybių muziejuose, tūkst.** | **Eksponuota Plungės r. sav. muziejuose, palyginti su visu saugomų eksponatų skaičiumi** | **Edukacinių užsiėmimų temų skaičius muziejuose** | **Edukacinių užsiėmimų skaičius muziejuose** | **Edukacinių užsiėmimų dalyvių skaičius muziejuose, tūkst.** |
| Žemaičių dailės muziejus | 11,8 | 7,6 | 100 % | 14 | 105 | 2,8 |

**Socialinė parama ir socialinių paslaugų poreikis.**

Socialinės paramos ir socialinių paslaugų poreikis tiesiogiai siejamas su socialiniais ir demografiniais rodikliais, ekonominiu išsivystymu, politiniais sprendimais. Socialinio aprūpinimo sistema reguliuojama Lietuvos Respublikos įstatymais, Vyriausybės nutarimais, Socialinės apsaugos ir darbo ministro įsakymais, kitais teisės aktais.

Socialines paslaugas Plungės rajono savivaldybės gyventojams planuoja ir organizuoja Plungės rajono savivaldybės administracijos Socialinės paramos skyrius. Socialinių paslaugų teikėjai – Savivaldybės, valstybės socialinių paslaugų įstaigos bei visuomeninės organizacijos. Socialinės paramos skyrius, siekdamas organizuoti ir teikti geros kokybės paslaugas gyventojams, sistemingai ir kompleksiškai vertina savivaldybės gyventojų poreikius socialinėms paslaugoms, planuoja realias jų plėtros apimtis, nustato savivaldybės socialinių paslaugų sistemos plėtros prioritetus.

Socialinės paslaugos teikiamos siekiant užkirsti kelią asmens, šeimos, bendruomenės socialinėms problemoms kilti, taip pat visuomenės socialiniam saugumui užtikrinti. Socialinių paslaugų tikslas – sudaryti sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį.

**Socialinių paslaugų plėtros tikslai:**

* tobulinti ilgalaikės, trumpalaikės socialinės globos paslaugų kokybę tėvų globos netekusiems vaikams ir užtikrinti socialinės priežiūros paslaugų teikimą socialinės rizikos šeimoms ir jose augantiems vaikams, vieniems gyvenantiems socialinės rizikos asmenims;
* plėtoti pagalbos į namus paslaugų teikimo kokybę seniems ir neįgaliems asmenims bei

socialinių įgūdžių ugdymo ir palaikymo paslaugas socialinės rizikos šeimoms ir jose gyvenantiems vaikams, siekiant kuo ilgiau išlaikyti šių asmenų savarankiškumą kasdienėje veikloje;

* gerinti stacionarių socialinių paslaugų įstaigų teikiamų paslaugų kokybę, įsteigti savarankiško gyvenimo namus senyvo amžiaus ar negalią turintiems asmenims;
* aktyvinti nevyriausybines organizacijas, teikiančias socialines paslaugas įvairių socialinių

grupių asmenims, remti jų švietėjiškas, sociokultūrines bei kitas programas;

* plėtoti socialinių paslaugų pasiūlą ir galimybę gauti pageidaujamas paslaugas arčiau

gyvenamosios vietos;

* užtikrinti teikiamų socialinių paslaugų plėtrą ir tęstinumą.

**Plungės rajono sveikatos ir socialinių paslaugų teikimo situacijos analizė.**

Gyventojų sveikatos gerinimas yra svarbi šalies ekonominio augimo sąlyga. Visuomenės sveikatos būklė tiesiogiai lemia gyvenimo kokybę, darbo išteklių apimtį ir jų produktyvumą, o vidutinio amžiaus žmonių sergamumas ir mirtingumas reiškia žmogiškojo kapitalo praradimą.

Siekiant stiprinti visuomenės sveikatą, analizuoti ją, šviesti, aktyvinti ir teikti informaciją sveikos gyvensenos klausimais Plungės rajono savivaldybės gyventojams, skatinti jaunimą nekenkti savo sveikatai žalingais įpročiais, skatinti fizinį aktyvumą, kad tai taptų neatsiejama gyvenimo dalimi, 2009 m. liepos mėnesį įsteigtas Plungės rajono savivaldybės visuomenės sveikatos biuras.

Plungės rajone visuomenės sveikatos priežiūros politika formuojama atsižvelgiant į Lietuvos Respublikos teisės aktus, reglamentuojančius visuomenės sveikatos priežiūrą, situaciją ir iškilusias problemas rajone.

**Biuro veiklos tikslas** – Rūpintis Plungės rajono savivaldybės bendruomenės sveikata ir ją stiprinti.

**Pagrindinės biuro veiklos sritys:**

- visuomenės sveikatos stiprinimas, programų rengimas ir jų įgyvendinimas;

- visuomenės sveikatos stebėsena ir pokyčių analizė;

- visuomenės sveikatos stiprinimo ir ugdymo priemonių planavimas ir įgyvendinimas;

- visuomenės sveikatos mokymų organizavimas ir vykdymas;

- vaikų ir moksleivių visuomenės sveikatos priežiūra;

- bendradarbiavimas su nevyriausybinėmis organizacijomis, vykdančiomis sveikatingumo veiklą.

Plungės rajono savivaldybės visuomenės sveikatos stebėsenos 2015-2017 metų programos 2015 metų ataskaitoje pristatomi pagrindiniai Plungės rajono savivaldybės, Telšių apskrities ir Lietuvos demografinės ir socialinės-ekonominės būklės, gyventojų sveikatos būklės, fizinės aplinkos, gyvensenos ir sveikatos priežiūros įstaigų veiklos rodikliai, jų pokyčiai, tendencijos.

Gyventojų sveikata – didžiausia visuomenės socialinė ir ekonominė vertybė, kuriai išsaugoti ir palaikyti kasmet skiriama vis daugiau materialių ir intelektualių išteklių. Asmens sveikatos priežiūros įstaigų tinklo optimizavimas ir paslaugų restruktūrizavimas, vaistų kainų mažinimas ir jų prieinamumo gyventojams gerinimas, šeimos gydytojo institucijos ir visos pirminės sveikatos priežiūros stiprinimas, sveikatos priežiūros finansavimo sistemos tobulinimas, verslo aplinkos sąlygų gerinimas ir biurokratinės naštos mažinimas, elektroninės sveikatos sistemos (e. sistemos) plėtojimas – tokie tolesni sveikatos sistemos reformos žingsniai leis sistemingai siekti pagrindinio pertvarkos tikslo: kokybiškos, prieinamos, saugios pacientams ir medikams sveikatos apsaugos.

**Bendrieji sveikatos būklės rodikliai.**

Žmonių sveikatos būklė tiesiogiai lemia gyvenimo kokybę, darbo išteklių apimtį ir jų produktyvumą, o vidutinio amžiaus žmonių sergamumas ir mirtingumas reiškia žmogiškojo kapitalo praradimą. Siekiant, kad gerėtų rajono gyventojų sveikatos rodikliai, formuojamos sveikos gyvensenos ir elgsenos pasirinkimo nuostatos, gyventojų sveikata saugoma nuo kenksmingų aplinkos veiksnių poveikio, gerinama ankstyvoji ligų diagnostika ir gydymo kokybė bei sudaromos palankios sąlygos gauti reikiamas sveikatos priežiūros paslaugas.

Plungės rajono savivaldybės visuomenės sveikatos stebėsenos programos tikslas – užtikrinti efektyvią savivaldybės stebėsenos sistemos veiklą, užtikrinti duomenų kaupimą, reikalingą valstybinėms ir vietinėms sveikatos programoms įgyvendinti ir vietinei sveikatos politikai formuoti. Norint įvertinti Plungės rajono gyventojų sergamumą, mirtingumą ir jų priežastis, gyvenseną ir elgseną, yra reikalingas sistemingas duomenų rinkimas ir analizavimas.

2015 m. Plungės rajono savivaldybėje gyveno 35 783 žmonės. 47,18 proc. Plungės r. sav. gyventojų sudarė vyrai 52,82 proc. – moterys. Lyginant su ankstesniais metais gyventojų skaičius sumažėjo 1,4 proc. Vaikai iki 17 m. sudarė 19,12 proc., 18-44 m. 34,06 proc., 45-64 amžiaus asmenys sudarė 28,26 proc., 65+ sudarė 27,69 proc.

2015 m. Plungės r. sav. vidutinė tikėtina gyvenimo trukmė 74,9 metai (šalyje 74,5 metai). 2015 m. pagyvenusių 65 ir vyresnių amžiaus žmonių skaičius, tenkantis 100 vaikų iki 15 m. amžiaus buvo 135. Kaip ir ankstesniais metais didžioji dalis rajono gyventojų gyveno mieste (52,4 proc.) likę kaime (47,61 proc.).

1 000 Plungės r. sav. gyv. teko 11,2 gimusių kūdikių. Lyginant su ankstesniais metais gimstamumas išaugo penktadaliu. Rajone natūralus prieaugis 1 000 gyv. išlieka neigiamas (-2,3). 1 000 rajono gyventojų tenka 8,2 santuokos ir 3,2 ištuokos.

Mirtingumo statistika reikšminga, nes ji rodo bendrą gyventojų sveikatos būklę, sveikatos priežiūros veiksmingumą ir kokybę, sveikatos netolygumus bei sveikatos priežiūros prieinamumą. Todėl pateikiame mirtingumo rodiklių pagal pagrindines mirties priežastis analizę- palyginimą Plungės rajono savivaldybėje ir Lietuvoje (pagal apskaičiuotą Plungės raj. ir Lietuvos vidurkio santykį, „šviesoforo“ principas).

Plungės rajono savivaldybėje 2015 m. mirtingumas buvo mažesnis už Lietuvos vidurkį 6,25 proc. (Plungės r. sav.- 1 350 mirusieji 100 tūkst. gyv., šalies- 1 440 mirusieji 100 tūkst. gyv.). Lyginant su ankstesniais metais rajono savivaldybėje mirtingumas išliko panašus.

Tiksliausiai vyrų ir moterų mirtingumo skirtumus rodo standartizuoti mirtingumo rodikliai (mirusiųjų skaičius 100 tūkst. gyventojų pagal Europos standartą, kai eliminuojamas amžiaus ir lyties veiksnys). 2015 m. Plungės r. sav. vyrų (1 081,18/100 tūkst.) standartizuotas mirtingumo rodiklis buvo 1,6 karto didesnis negu moterų (669,36/100 tūkst.) (1 pav.)

***1 pav. Standartizuotas Plungės r. sav. mirtingumo rodiklių (100 tūkst. gyv.) palyginimas su Lietuvos vidurkiu, 2015 m.***

*Šaltinis: Higienos institutas Sveikatos informacijos centras*

2015 m. Plungės r. sav. pagrindinės mirties priežastys išliko tos pačios kaip ir ankstesniais metais: kraujotakos sistemos ligos, piktybiniai navikai ir išorinės mirties priežastys. Dėl šių priežasčių mirė 8 iš 10 Plungės r. sav. gyventojų. 100 tūkst. rajono gyventojų teko 807,6 mirtys dėl kraujotakos sistemos ligų, 254,3 dėl piktybinių navikų, 86,6 dėl išorinių mirties priežasčių (2 pav.). 100 tūkst. gyv. teko 1 267,6 vyrų ir 1 423,2 moterų mirčių. 2015 m. dažniau mirė kaimo gyventojai, nei miesto (atitinkamai 1 361,9 ir 1 338,74).

**2 pav. Mirusieji pagal priežastis 100 tūkst. Plungės r. sav. gyventojų 2015 m.**

*Šaltinis: Higienos institutas Sveikatos informacijos centro*

Mirtingumo statistika reikšminga, nes ji rodo bendrą gyventojų sveikatos būklę, sveikatos priežiūros veiksmingumą ir kokybę, sveikatos netolygumus bei sveikatos priežiūros prieinamumą.

Pagal mokyklų visuomenės sveikatos priežiūros specialistų pateiktus duomenis, Plungės rajono bendrojo lavinimo mokyklose mokinių skaičius kasmet mažėja. 2015-2016 mokslo metus pradėjo

4660 mokinių - tai 20,9 proc. (1 215 moksleivių) mažiau nei 2010-2011 mokslo metais. 2015-2016 m mokslo metais profilaktiškai sveikatą pasitikrino 99,2 proc. Plungės rajono mokinių, iš jų 100 proc. - pirmų klasių.

2015-2016 mokslo metais visiškai sveiki ir neturintys nė vieno sutrikimo ar ligos buvo daugiau nei pusė bendrojo lavinimo mokyklose besimokančių vaikų (51,1 proc.). Daugiausia visiškai sveikų mokinių užregistruojama priešmokyklinio ugdymo grupėse ir 1-4 klasėse.

2015-2016 mokslo metais dažniausiai mokiniams nustatomi regos, kraujotakos, skeleto-raumenų sistemos sutrikimai ir dantų ligos.

2015-2016 mokslo metais regos sistemos sutrikimai nustatyti dažniau nei kas ketvirtam moksleiviui, skeleto-raumenų sistemos sutrikimai dažniausiai nustatyti 4-8 klasių moksleiviams (iš viso 16,9 proc.). Tik 13 proc. visų pasitikrinusių mokinių dantys buvo visiškai sveiki.

Plungės rajono ikimokyklines ugdymo įstaigas 2015-2016 mokslo metai lankė 1 351 vaikas, iš jų profilaktiškai sveikatą pasitikrino 1 342 vaikai.

2015 m. gegužės – rugsėjo mėn. stebėtos 11 Plungės rajono savivaldybės maudymosi vietų. Paėmus ir ištyrus mėginius, nustatyta, kad vandens kokybė išlieka puiki.

**Vandens tiekimas ir nuotekų surinkimas.** UAB „Plungės vandenys“ - vandens tiekimo ir nuotekų tvarkymo paslaugas teikianti bendrovė, eksploatuojanti Plungės miesto bei rajono vandentiekio ir nuotekų tinklus.

Bendrovės tikslas - teikti kokybiškas vandens tiekimo, nuotekų tvarkymo paslaugas vartotojams, užtikrinant jų prieinamumą visiems gyventojams, įmonėms ir organizacijoms, patiriant mažiausias išlaidas ir padarant minimalią žalą aplinkai.

UAB „Plungės vandenys“ priklauso Plungės miesto bei  - Žemaičių Kalvarijos, Platelių, Alsėdžių, Šateikių, Kulių, Stalgėnų, Babrungo, Paukštakių, Nausodžio, Žlibinų seniūnijų  - vandentiekio, nuotekų tinklai bei gręžiniai.

Įmonei eksploatuoja:

* 234,8 km vandentiekio tinklų;
* 199,4 km nuotekų tinklų;
* 52 vandentiekio gręžiniai, 13 bokštai-rezervuarai;
* 15 nuotekų valymo įrenginių ir 85 nuotekų siurblinės;
* 12 vandens gerinimo įrenginių
* Įmonė aptarnauja 456 įmones ir 11956 sutartis sudariusių privačių abonentų.

**20 lentelė. Projekto veiklų įgyvendinimas ir pasiekti rezultatai:**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Veiklos pavadinimas** | **Planuota reikšmė pagal finansavimo ir administravimo sutartį** | **Faktinis įvykdymas iki ataskaitinio laikotarpio pabaigos** | **Nuokrypis** | **Įvykdymas %** |
| **1.** | **Fiziniai rodikliai:** | | | | |
| 1.1. | Vandens tiekimo ir nuotekų šalinimo tinklų įrengimas Plungės miesto atskirose vietose- Kepyklos gatvės ir Parko gatvės kvartaluose ir Žemaičių Draugystės, Baltijos, Kuršių gatvėse. | Nutiesti vandentiekio tinklų –apie 5,127 km  nuotekų tinklų- apie 7,716 km.  Įrengti 5 nuotekų siurblines. | Nutiesta vandentiekio tinklų-  5,24827 km  Nuotekų tinklų-  7,74115 km  Įrengtos 5 siurblinės | +0,122 km  +0,026 km  0,00 | 102,36 %  100,32 %  100 % |
| **2.** | **Gyventojų prisijungimo rodikliai:** | | | | |
| 2.1 | Vandens tiekimo ir nuotekų šalinimo tinklų įrengimas Plungės miesto atskirose vietose- Kepyklos gatvės ir Parko gatvės kvartaluose ir Žemaičių Draugystės, Baltijos, Kuršių gatvėse. | Prie vandentiekio tinklų prijungti 498 gyv., prie nuotekų tinklų prijungti 660 gyv. | Prie vandentiekio tinklų prijungta 484 gyv., prie nuotekų tinklų prijungta  605 gyv. | -14  -55 | 97,19 %  91,67 % |
| **3.** | **Stebėsenos rodikliai:** | | | | |
| 3.1 | Gyventojai, prisijungę prie naujai įrengtų nuotekų surinkimo tinklų (skaičius) | 660 | 605 | -55 | 91,67 % |
| 3.2. | Gyvenamosios vietovės, kuriose renovuota (pastatyta) vandens tiekimo ir (ar) nuotekų sistema (skaičius) | Gyvenamoji vietovė-1 | Gyvenamoji vietovė-1 |  | 100,00 % |

**Oro kokybė.** Plungės rajono savivaldybės tarybos 2011 m. rugsėjo 29 d. sprendimo Nr. T1-245 ,,Dėl Plungės rajono savivaldybės aplinkos oro kokybės valdymo 2011 – 2017 metų programos ir jos įgyvendinimo priemonių plano patvirtinimo“.

*Analizuojant oro kokybės rodiklius.* Plungės rajono savivaldybės teritorijoje pastebimos oro užterštumo iš stacionarių taršos šaltinių mažėjimo tendencijos. Šių teigiamų pokyčių raidai didelę reikšmę turi įvairūs ekonominiai, urbanistiniai, visuomenės sveikatingumo bei ekologinio švietimo ir aplinkos apsaugos kontrolės veiksniai. Reorganizavus AB „Minija“, užsidarius įmonėms UAB „Saprega“, AB „Linų audiniai“, jau 2010 metais buvo pastebimos užterštumo mažėjimo tendencijos.

Oro kokybės rodiklius lyginant su kitais Lietuvos Respublikos regionais, pastebima, jog Plungės rajono savivaldybės teritorijoje šie rodikliai nesiekia nė pusės Lietuvos Respublikos vidutinių taršos rodiklių. Tai rodo mažesnį stacionarių taršos šaltinių skaičių ir poveikį aplinkai, tinkamą rūpinimąsi aplinkos apsauga.

Savivaldybės privalo informuoti vietos gyventojus, kai viršijamas aplinkos oro užterštumo sieros dioksidu bei azoto dioksidu pavojaus slenkstis, ir imtis priemonių, kad pavojus žmonių sveikatai ir aplinkai būtų sumažintas.

**21 lentelė. 2016 m. statistiniai oro kokybės tyrimų rodikliai**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Oro kokybės tyrimų (OKT) stotis** | **Kietosios dalelės (KD10) (µg/m3)** | | **Kietosios dalelės (KD2,5) (µg/m3)** | **Anglies monoksidas (CO) (mg/m3)** | | **Sieros dioksidas (SO2) (µg/m3)** | | **Azoto dioksidas (NO2) (µg/m3)** | **Ozonas (O3) (µg/m3)** | |
|
| **Vid. paros** | **P** | **Vid. paros** | **Vid. paros** | **Max 1 val. vidurkis** | **Vid. paros** | **Max 8 val. vidurkis** | **Max 1 val. vidurkis** | **Max 8 val. vidurkis** | **Max 1 val. vidurkis** |
| Žemaitija | - | 0 | - | - | - | - | - | - | - | - |

**\***Pateikiami preliminarūs duomenys. Atlikus visas duomenų kokybės kontrolės procedūras jie gali būti pakoreguoti.

**Paaiškinimai**:

KD**10** / KD**2,5 -** smulkiosios kietosios dalelės, kurių aerodinaminis skersmuo ne didesnis nei 10 mikronų / ne didesnis nei 2,5 mikronai;

P - dienų skaičius, kai buvo viršyta paros ribinė vertė 2016 m. (paros ribinė vertė neturi būti viršyta daugiau kaip 35 d. per metus);

Max 8 h vidurkis - didžiausia 8 val. koncentracija, išrinkta iš verčių, apskaičiuotų slenkančių vidurkių būdu.

1)Siektina vertė, kuri nuo 2010 m. neturi būti viršijama daugiau nei 25 paras per kalendorinius metus, imant trejų metų vidurkį;

2)*Savivaldybių oro monitoringo stočių duomenys;*

- duomenų nėra dėl prietaiso gedimo;

n duomenų nėra dėl ryšio sutrikimų.

**Vandens kokybė.** Pagal vandens kokybės rodiklius Minija priskiriama mažai užterštoms upėms, todėl jos vandeniu papildomos Klaipėdos vandenvietės. Į Miniją ir jos intakus plaukia neršti lašišos, šlakiai, žiobriai ir kitos vertingos švarų vandenį mėgstančios žuvys. Plungės rajonas LR teritorijos bendrajame plane pagal arealų patrauklumo kategorijas ir rekreacinės plėtros potencialą yra priskiriamas labai didelio ir didelio potencialo rekreaciniams arealams.

Plungės rajono savivaldybė, vadovaudamasi Lietuvos higienos norma HN 92:2007 „Paplūdimiai ir jų maudyklų vandens kokybė“, yra sudariusi sutartį su Nacionalinės visuomenės sveikatos priežiūros laboratorijos Klaipėdos skyriumi, kuris pagal iš anksto sudarytą numatomų stebėti maudymosi vietų tyrimų kalendorinį grafiką ima vandens mėginius iš rajono rekreacinių vandenų. Per visą maudymosi sezoną atliekami mikrobiologiniai tyrimai: Platelių ežero „Plokštinės“, „Beržynėlio“, „Ąžuolų salos“ stovyklavietėse, Platelių miestelio, „Linelio“, Beržoro ežero maudymosi vietose bei Plungės mieste - Babrungo upėje prie Vandentiekio gatvės, Gondingos tvenkinyje, maudymosi vietoje prie kolektyvinių sodų Kaušėnų kaime bei Gondingos tvenkinyje prie irklavimo bazės Plungės mieste. Plungės rajono savivaldybės tarybos jungtinio vietos ūkio ir ekologijos bei sveikatos ir socialinės apsaugos komitete vykusiame 2012 m. liepos 17 d. posėdžio Nr. T6-8/T5-7 svarstyta ,,Informacija apie viešąsias poilsio erdves (skverus, parkus, maudymosi vietas) esama situacija, problemos, planai. Komitete nutarta Savivaldybės administracijai papildyti vandens kokybės aspektu tiriamų maudymosi vietų sąrašą, įrašant maudymosi vietą, esančią prie Babrungo upės (prie buvusios pirties pastato S. Nėries g. Plungės m.).

Tyrimai atliekami šiose maudynių vietose: „Plokštinės“, „Beržynėlio“, „Ąžuolų salos“ stovyklavietėse, „Linelio“, Beržoro ežero ir Platelių miestelio maudymosi vietose, Babrungo upė prie Vandentiekio g., Gandingos tvenkinys, maudymosi vietose prie kolektyvinių sodų Kaušėnų kaime ir Gandingos tvenkinys prie irklavimo bazės, Babrungo upės (prie buvusios pirties pastato S. Neries g., Plungės mieste).

Maudymosi sezonu duomenys apie vandens užterštumą skelbiami interneto puslapyje [www.plunge.lt](http://www.plunge.lt).

**Triukšmas.** Plungės rajono savivaldybės tarybos 2010 m. gruodžio 23 d. sprendimas Nr. T1-298 ,,Dėl tyliųjų zonų Plungės rajono savivaldybės teritorijoje nustatymo“.

1. Nustatyti tyliąsias viešąsias zonas Plungės rajono savivaldybės teritorijoje:

1.1. viešosios įstaigos Plungės rajono savivaldybės ligoninės teritorija Plungės mieste;

1.2. ikimokyklinių ir švietimo įstaigų teritorijos;

1.3. religinių namų ir kapinių teritorijos;

1.4. Plungės miesto ir rajono gyvenamieji mikrorajonai ir nuosavų namų kvartalai.

2. Nustatyti tyliąsias gamtos zonas Plungės rajono savivaldybės teritorijoje:

2.1. Europos Sąjungos saugomų teritorijų tinklui NATURA 2000 priskirtos rajono teritorijos:

2.1.1. Reiskių telmologinis draustinis;

2.1.2. Žemaitijos nacionalinis parkas;

2.1.3. Minijos ichtiologinis draustinis;

2.1.4. Salantų regioninio parko dalis, esanti Plungės rajone.

2.2. Plungės miesto ir rajono parkų, nepatenkančių į NATURA 2000, teritorijos:

2.2.1. Plungės M.Oginskio parkas;

2.2.2. Šateikių parkas;

2.2.3. Platelių parkas.

3. Nustatyti, kad tyliosiose zonose nuo 22.00 val. iki 6.00 val., o švietimo įstaigų teritorijose nuo 6.00 ik 18.00 val. maksimalus garso lygis leidžiamas iki 55 dBA.

Plungės rajono savivaldybės tarybos 2010 m. gruodžio 23 d. sprendimas Nr. T1-299 ,,Dėl triukšmo prevencijos Plungės rajono savivaldybės viešosiose vietose taisyklių patvirtinimo“.

**Atliekų tvarkymas.** UAB „Telšių regiono atliekų tvarkymo centras“ valdymas vykdomas akcininkų susirinkimuose balsuojant. Akcijos padalintos Partneriams (savivaldybėms) pagal gyventojų skaičių Partnerių (savivaldybių) administruojamose teritorijose:

Mažeikių rajono savivaldybei - 37% akcijų;

Telšių rajono savivaldybei - 32% akcijų;

Plungės rajono savivaldybei - 25% akcijų;

Rietavo savivaldybei **-** 6%akcijų;

Plungėsrajono savivaldybės tarybos2010 m. liepos 29 d. sprendimo ,,Dėl Plungės rajono savivaldybės komunalinių atliekų tvarkymo taisyklių patvirtinimo“. Šiose taisyklės reglamentuoja komunalinių atliekų Plungės rajono teritorijoje komunalinių atliekų surinkimo, rūšiavimo, šalinimo, saugojimo, apskaitos tvarką, atliekų turėtojų bei atliekų tvarkytojų teises, pareigas ir atsakomybę ir yra skirtos užtikrinti Plungės rajono bei Telšių regiono atliekų tvarkymo planų įgyvendinimą. Pagal šias taisykles, Plungės rajono savivaldybės administracija organizuoja komunalinių atliekų, susidarančių savivaldybės teritorijoje, tvarkymą, naudojantis Telšių regiono komunalinių atliekų tvarkymo sistema, kuri teikia paslaugas visiems Plungės rajono teritorijoje esantiems komunalinių atliekų turėtojams, išskyrus juridinius asmenis, tvarkančius šias atliekas pagal Leidimuose nustatytą tvarką.

Komunalinių atliekų tvarkymą savivaldybės teritorijoje administruoja Telšių regiono komunalinių atliekų tvarkymo centras (toliau – TRATC), vadovaudamasis galiojančiais teisės aktais, Savivaldybės tarybos sprendimais bei įmonės įstatais.

TRATC 2003 metų gruodžio 30 d. įsteigė Telšių apskrities savivaldybės - Telšių, Plungės, Mažeikių rajonų ir Rietavo savivaldybės. Jo pagrindinė funkcija - įdiegti ir eksploatuoti regioninę atliekų tvarkymo sistemą, apimančią atliekų surinkimą, vežimą, perdirbimą ir šalinimą visoje savivaldybių administruojamoje teritorijoje.

Telšių regiono savivaldybės yra patvirtinusios Telšių regioninės atliekų tvarkymo sistemos plėtros projekto galimybių studiją, pagal kurią 2004 m. kovo 30 d. Finansų ministerijoje buvo pasirašytas Finansinis memorandumas dėl investicinio projekto Nr.2003/LT/16/P/PE/016  „Telšių regiono buitinių atliekų tvarkymo sistemos sukūrimas" finansavimo iš ISPA (dabar Sanglaudos fondas) fondo lėšų.

2007 m. gegužės 3 d. Telšių, Plungės, Mažeikių rajonų ir Rietavo savivaldybių merai ir UAB „Telšių regiono atliekų tvarkymo centras“ pasirašė sutartį Nr. A1-77 „Dėl Telšių regiono komunalinių atliekų tvarkymo sistemos sukūrimo ir eksploatavimo“. 2016 m. spalio 24 d. Telšių, Plungės, Mažeikių rajonų ir Rietavo savivaldybių merai pasirašė sutartį ”Dėl Telšių regiono atliekų tvarkymo sistemos eksploatavimo”.

Nuo 2008 metų savivaldybės teritorijoje įvesta vietinė rinkliava už komunalinių atliekų surinkimą ir tvarkymą iš atliekų turėtojų. Plungės rajono savivaldybės tarybos 2013 m. birželio 27 d. sprendimas Nr. T1-168 ,,Dėl Plungės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“. Nuo 2017 m. kovo 1 d. Savivaldybės teritorijoje įsigalios naujai patvirtinta vietinė rinkliava už komunalinių atliekų surinkimą iš atliekų turėtojų ir atliekų tvarkymą, susidedanti iš pastoviosios ir kintamosios dalies.

Rinkliava – privaloma įmoka, kurią kiekvienas gyvenamųjų ir negyvenamųjų patalpų savininkas privalo sumokėti. Vietinės rinkliavos dydis apskaičiuojamas toks, kad gautos įplaukos padengtų visas komunalinių atliekų tvarkymo sistemos sąnaudas (atliekų tvarkymo sistemos administravimo, vietinės rinkliavos administravimo, atliekų surinkimo ir transportavimo, šalinimo, sąvartyno eksploatavimo, infrastruktūros plėtimo, sąvartynų uždarymo ir priežiūros uždarius išlaidas), numatytas Savivaldybės tarybos patvirtintame komunalinių atliekų tvarkymo plane, taisyklėse ir Savivaldybės tarybos patvirtintoje Asignavimų valdytojo programoje.

Vietinės rinkliavos administravimas pavestas TRATC. Kad TRATC turėtų informaciją apie klientus ir galėtų parengti pranešimus, yra įvesta bendra apmokėjimo sistema ir parengta klientų duomenų bazė.  Šių principų taikymas yra reglamentuotas savivaldybės atliekų tvarkymo taisyklėse bei vietinės rinkliavos nuostatose.

Komunalinių atliekų surinkimas vykdomas įvairios talpos konteineriais: nuo 0,12 m3 iki 7,5 m3. Prie privačių namų dažniausiai statomi konteineriai, kurių talpa 0,12 m3 - 0,24 m3, prie daugiabučių - didesnės talpos konteineriai.  Komunalinių atliekų tvarkymą Plungės rajone reglamentuoja savivaldybės tarybos patvirtintos atliekų tvarkymo taisyklės. Savivaldybės taryba taip pat tvirtina tarifus ir komunalinių atliekų susidarymo normas. Kaimo vietovių gyvenvietėse atliekų surinkimui naudojami individualūs konteineriai. Atokesnėse gyvenvietėse**,** kuriose nevykdomas buitinių atliekų surinkimas individualiais konteineriais, pastatyti mišrių komunalinių atliekų konteineriai, į kuriuos galima dėti mišrias komunalines atliekas.

Plungės miestą ir rajoną aptarnauja UAB „Valda”.

Plungės savivaldybės Babrungo seniūnijoje pagal ES sąvartynų reikalavimus renovuotas Telšių apskrities regioninis komunalinių atliekų sąvartynas (Jėrubaičių sąvartynas). Nuo 2008 m. sausio mėn. į jį  vežamos iš Mažeikių, Telšių, Plungės ir Rietavo savivaldybių teritorijoje susidarančios nepavojingos atliekos. Skaidantis atliekoms susidarantis filtratas yra valomas sąvartyne įrengtame naujame filtrato valymo įrenginyje ir neturės neigiamos įtakos aplinkai.  Sanitarinės apsaugos zonoje gyventojų nėra. Aikštelę iš visų pusių supa miškai. Parinktos aikštelės teritorijos plotas užima beveik 16 ha, tačiau šiuo metu sąvartynui skirtas 2 ha plotas.

Esama sąvartyno sekcija padalinta į 4 dalis, atskirtas apsauginiais pylimais. Šiuo metu eksploatuojama 4-oji dalis. Sąvartynas pradėtas eksploatuoti 2001 metų rudenį. Čia šalinamos tik buitinės atliekos.  Atliekos šalinamos ¼ aikštelės ploto. Likusios dalys bus užpildomos tolygiai po to, kai iš dalies bus užpildyta pirmoji dalis. Ši sąvartyno aikštelė įrengta aplinkosauginiu požiūriu nejautrioje vietoje: toli nuo vandens telkinių, gyvenamųjų zonų, vandenviečių, dirbamų žemių bei kitų objektų. Teritoriją juosia miškas. Teritorijoje ar sąvartyno apylinkėse artimiausioje aplinkoje nėra saugomų geologinių objektų, svarbių istorinių, kultūrinių ar rekreacinių vietų ir saugomų gamtos paminklų. Sąvartyno teritorija ir apylinkės neįtrauktos į Europos saugomų vietovių tinklą (NATURA 2000). Nėra retų ir saugomų augmenijos rūšių. Nėra parkų, draustinių ar atskirtų medžių - gamtos paminklų. Už šio sąvartyno eksploataciją bei priežiūrą atsakingas TRATC.

Nuo 2011 m. rugsėjo 13 d. gyventojai kviečiami vežti į atliekų priėmimo aikšteles stambiagabarites ir  buityje susidarančias pavojingas atliekas. Atliekų priėmimo aikštelės veikia Plungės raj. Jėrubaičių k. Ši paslauga gyventojams nekainuoja.

Palaipsniui atliekų tvarkymo sistema plečiama. Antrinių žaliavų naujų konteinerių aikštelių įrengimui bei esamų aikštelių praplėtimas. Priemonės vykdytojas – VĮ „Telšių regiono keliai“. Atliktų darbų ir (ar) suteiktų paslaugų aprašymas. Praplėsta 33 vnt. (trisdešimt trys) vnt. esamų konteinerių aikštelių, pritaikant jas antrinių žaliavų ir pakuotės atliekų surinkimui. Įrengta 14 vnt. (keturiolika) naujų aikštelių antrinių žaliavų bei pakuočių atliekų surinkimo konteineriams pastatyti Plungės miesto individualių namų valdose.

Įrengta 23 vnt. (dvidešimt trys) naujų aikštelių antrinių žaliavų bei pakuočių atliekų surinkimo konteineriams pastatyti Plungės rajono savivaldybės administracijos seniūnijose.

Plungės rajono savivaldybė, vykdydama Gaminių ir pakuotės atliekų tvarkymo programos lėšomis finansuojamą projektą bei 2011 m. gegužės 9 d. Dotacijos teikimo sutartį Nr. DS-11-24, baigia įgyvendinti sutarties 2.2.1. punktą, t. y. įrengti 70 (septyniasdešimt)  antrinių žaliavų surinkimo konteinerių aikštelių, kurių dydis ne mažesnis kaip 10 (dešimt) m². Šiuo metu įvykdyti visi trys 2010 m. rugpjūčio 27 d. paraiškoje numatyti projekto įgyvendinimo etapai, įrengti visų 70 (septyniasdešimties)   lokalinėse sąmatose numatytų antrinių žaliavų surinkimo konteinerių aikštelių asfalto bei trinkelių dangos pagrindai.

Vykdomas projektas „Telšių regiono komunalinių atliekų tvarkymo sistemos plėtra“, kurio tikslas - sukurti Telšių regione komunalinių biologiškai skaidžių atliekų tvarkymo infrastruktūrą, kuri leis sumažinti į sąvartyną patenkančias biologiškai skaidžias atliekas iki 30% bei perdirbti ar kitaip panaudoti ne mažiau 50% visų komunalinių atliekų.

Projekto „Telšių regiono komunalinių atliekų tvarkymo sistemos plėtra“ įgyvendinimui 85 proc. finansavimo skyrė ES Sanglaudos fondas, 15 proc. sudaro regiono savivaldybių įnašai. Projektas įgyvendinamas pagal Sanglaudos skatinimo veiksmų programos prioriteto “Aplinka ir darnus vystymasis” priemonę “Atliekų tvarkymo sistemos sukūrimas”, veikla- “Komunalinių atliekų tvarkymo infrastruktūros plėtra, sukuriant biologiškai skaidžių atliekų tvarkymo infrastruktūrą ir atliekų naudojimo energijai gauti pajėgumus”. Projektą įgyvendina UAB “Telšių regiono atliekų tvarkymo centras”. Jo tikslas - mažinti gruntinio vandens ir dirvožemio taršą, neigiamą poveikį žmonių sveikatai.

Plungės rajono savivaldybės Babrungo seniūnijoje, Jėrubaičių kaime, šalia veikiančio Telšių apskrities regioninio nepavojingų atliekų sąvartyno, pastatytas naujas mišrių komunalinių atliekų mechaninio-biologinio apdorojimo su žaliosios energijos išgavimo įrenginys.

Įrenginys, kuris skirtas sumažinti į sąvartyną patenkančių biologiškai skaidžių atliekų kiekį, jau veikia ir jame apdorojamos ir sutvarkomos mišrios komunalinės atliekos. Įrenginyje numatoma per metus apdoroti iki 50 000 tonų mišrių komunalinių atliekų iš viso Telšių regiono.

Įrengtame mišrių komunalinių atliekų rūšiavimo įrenginyje iš bendro mišraus komunalinio atliekų srauto atskiriamos šešios frakcijos. Biologiškai skaidi atliekų frakcija toliau bus apdorojama biologinio apdorojimo įrenginyje ir bus išgaunama energija. Inertinė frakcija perduodama į atliekų deginimo įrenginius. Metalai, kaip ir iš lengvos atliekų frakcijos PE , PVC, popierius bei kartonas, perduodami šias atliekas tvarkančioms įmonėms. Degi frakcija – lengvoji atliekų frakcija be PVC plėvelių - ir dalis sunkiosios frakcijos, tokios kaip medis, guma, tekstilė, sunkieji plastikai ir pan., perduodami atliekų degintojams.

Viena iš aplinkos apsaugos strategijos įgyvendinimo priemonių, užtikrinanti specialistų kompetenciją bei visų sektorių suderintą veiklą, yra visuomenės aplinkosauginis švietimas. Siekiant kuo konkrečiau ir aiškiau teikti Plungės rajono savivaldybės gyventojams informaciją ekologiniais klausimais, rengiami pranešimai spaudai, organizuojamos aplinkosauginės akcijos, remiami aplinkosauginiai projektai ir kiti gamtosauginiai renginiai.



**3 pav. Stalo žaidimas pradinių klasių moksleiviams ”Rūšiavimo ABC”.**

**VIDINĖS APLINKOS ANALIZĖ**

**TEISINIAI VEIKSNIAI**

Plungės rajono savivaldybės administracija savo veikloje vadovaujasi Lietuvos Respublikos Konstitucija, Vietos savivaldos įstatymu, Valstybės tarnybos įstatymu, Viešojo administravimo įstatymu kitais įstatymais, Vyriausybės nutarimais, Plungės rajono savivaldybės Tarybos (toliau - Taryba) veiklos reglamentu, Tarybos sprendimais, mero potvarkiais, Administracijos direktoriaus įsakymais, taip pat šiais nuostatais bei Administracijos veiklos reglamentu.

Administracija turi juridinio asmens statusą – tai Savivaldybės biudžetinė įstaiga. Ji turi sąskaitų bankuose ir antspaudą su Savivaldybės herbu. Administracija yra paramos gavėja.

**ORGANIZACINĖ STRUKTŪRA**

Plungės rajono savivaldybės instituciją sudaro atstovaujamoji institucija, tai yra savivaldybės taryba, ir vykdomoji institucija, tai yra savivaldybės administracijos direktorius, turinčios vietos valdžios ir viešojo administravimo teises ir pareigas. Savivaldybės institucijos yra atsakingos už savivaldos teisės ir savo funkcijų įgyvendinimą bendruomenės interesais. Savivaldybių funkcijos pagal veiklos pobūdį skirstomos į vietos valdžios, viešojo administravimo ir viešųjų paslaugų teikimo.

Vietos valdžios funkcijas įstatymų nustatyta tvarka atlieka savivaldybės taryba. Viešojo administravimo funkcijas įstatymų nustatyta tvarka atlieka savivaldybės taryba, savivaldybės administracijos direktorius, kiti savivaldybės įstaigų ir skyrių, tarnybų vadovai, valstybės tarnautojai, kuriems teisės aktai ar savivaldybės tarybos sprendimai suteikia viešojo administravimo teises savivaldybės teritorijoje. Viešąsias paslaugas teikia savivaldybių įsteigti paslaugų teikėjai arba pagal su savivaldybėmis sudarytas sutartis kiti fiziniai bei juridiniai asmenys, pasirenkami viešai.

Plungės rajono savivaldybės tarybą sudaro 25 nariai. 2015 m. kovo 1 d. išrinktos tarybos mandatų pasiskirstymas pateikiamas lentelėje.

**22 lentelė. Savivaldybės tarybos mandatų pasiskirstymas 2015-2017 m.**

|  |  |
| --- | --- |
| **Partijos, politinės organizacijos ar koalicijos pavadinimas** | **Mandatų skaičius** |
| Lietuvos Respublikos liberalų sąjūdis | 10 |
| Lietuvos socialdemokratų partija | 2 |
| Tėvynės Sąjunga – Lietuvos krikščionys demokratai | 5 |
| Lietuvos valstiečių ir žaliųjų sąjunga | 2 |
| Darbo partija | 1 |
| Visuomeninis rinkimų komitetas „Vieninga Plungė“ | 4 |
| Visuomeninis rinkimų komitetas “Plungės kraštas” | 1 |
| Iš viso: | 25 |

Iš savivaldybės tarybos narių sudaryti 6 tarybos komitetai: Ekonomikos, finansų ir biudžeto komitetas, Kaimo reikalų komitetas, Kontrolės komitetas, Sveikatos ir socialinės apsaugos komitetas, Švietimo, kultūros ir sporto komitetas ir Vietos ūkio ir ekologijos komitetas.

Savivaldybės tarybos komitetų paskirtis yra preliminariai nagrinėti tarybai teikiamus klausimus, teikti išvadas bei pasiūlymus, kontroliuoti, kaip laikomasi įstatymų, kaip vykdomi savivaldybės tarybos sprendimai, mero potvarkiai. *Savivaldybės kontrolės ir audito tarnyba* yra atsakinga savivaldybės tarybai.

**Plungės rajono savivaldybės administracija** yra savivaldybės įstaiga, kurią sudaro struktūriniai, struktūriniai teritoriniai padaliniai – seniūnijos ir į struktūrinius padalinius neįeinantys viešojo administravimo valstybės tarnautojai. Savivaldybės administracijos struktūrą, jos veiklos nuostatus ir darbo užmokesčio fondą, didžiausią leistiną valstybės tarnautojų pareigybių ir darbuotojų, dirbančių pagal darbo sutartis ir gaunančių užmokestį iš savivaldybės biudžeto, skaičių mero teikimu tvirtina arba keičia savivaldybės taryba, o pareigybes tvirtina savivaldybės administracijos direktorius.

**ŽMOGIŠKIEJI IŠTEKLIAI**

2010 m. rugsėjo 23 d. Plungės rajono savivaldybės tarybos sprendimu Nr.T1-181 patvirtintas leistinas administracijos darbuotojų skaičius - 213 pareigybių.

Šiuo metu (2016-12-31 duomenimis) savivaldybės administracijoje dirba 219 darbuotojų, iš jų: 88 valstybės tarnautojai, 131 - darbuotojai dirbantys pagal darbo sutartys ir gaunantys darbo užmokestį iš savivaldybės biudžeto.

2 valstybės politikai – meras ir mero pavaduotojas, 2 politinio (asmeninio) pasitikėjimo valstybės tarnautojai – mero patarėjai.

2011 m. priimta į darbą 60 darbuotojų, atleista 57 darbuotojai; 2012 m. priimta į darbą 35 darbuotojai, atleista 36 darbuotojai; 2013 m. priimta į darbą 30 darbuotojų, atleista 32 darbuotojai; 2014 m. priimta į darbą 29 darbuotojų, atleista 23 darbuotojai, 2015 metais priimta į darbą 36 darbuotojai, atleista 10 darbuotojų, 2016 metais priimta į darbą 35 darbuotojai, atleisti 9 darbuotojai.

**PLANAVIMO SISTEMA**

Plungės rajono plėtra planuojama rengiant du svarbius dokumentus – Plungės rajono plėtros strateginį planą ir Plungės rajono savivaldybės teritorijos bendrąjį planą.

2008 m. parengtas Plungės rajono savivaldybės teritorijų bendrasis planas – dokumentas, atspindintis teritorijų naudojimo prioritetus.

2011 m. sausio 27 d. Plungės rajono tarybos sprendimu Nr.T1-1 (Savivaldybės tarybos 2014 m. sausio 23 d. sprendimo Nr. T1-4 redakcija) buvo patvirtintas ilgalaikis strateginio planavimo dokumentas – Plungės rajono savivaldybės 2010-20120 metų strateginis plėtros planas, kuris buvo papildytas Savivaldybės tarybos 2014-03-27 sprendimu Nr.T1-62, 2015-02-15 sprendimu Nr.T1-8, 2015-06-25 sprendimu Nr.T1-161, 2015-07-30 sprendimu Nr.T1-220, 2016-02-11 sprendimu Nr.T1-36, 2016-09-29 sprendimu Nr.T1-255, 2016-11-24 sprendimu Nr.T1-303. Tuo pačiu buvo patvirtinta rajono plėtros strateginio plano monitoringo sistema, kuri sudarė sąlygas kontroliuoti Plungės rajono plėtros strateginio plano įgyvendinimą ir apibrėžia Plungės rajono plėtros strateginio plano įgyvendinimo institucinę struktūrą, kasmetinį įgyvendinimo darbų ciklą bei įgyvendinimo rodiklių ir sąnaudų sistemą.

2011 m. sausio 27 d. taip pat patvirtinta Plungės rajono sveikatos ir socialinių paslaugų plėtros galimybių studija.

Politiniu lygiu Plungės rajono plėtros strateginio plano įgyvendinimą prižiūri Plungės rajono savivaldybės taryba, Plungės rajono savivaldybės strateginio planavimo grupė (Plungės rajono savivaldybės tarybos 2015 m. rugsėjo 24 d. sprendimas Nr.T1-230 „Dėl Plungės rajono savivaldybės strateginio planavimo organizavimo tvarkos aprašo patvirtinimo“ , kuris buvo papildytas 2016 m. liepos 28 d. sprendimu Nr.T1-198) .

Plungės rajono savivaldybės administracijos direktoriaus 2015 m. spalio 13 d. įsakymu Nr. D-737 „Dėl Plungės rajono savivaldybės strateginio planavimo grupės sudarymo“ buvo patikslinta Plungės rajono savivaldybės strateginio planavimo grupės sudėtis. Šią grupę sudaro grupės pirmininkas, grupės pirmininko pavaduotojas ir 19 narių.

Siekiant užtikrinti nuoseklų PSP įgyvendinimą ir monitoringą,kasmet yra vykdomas vidutinės trukmės planavimo dokumento rengimas, į kurį yra įtraukiami ilgalaikio plano veiksmai.

**RYŠIŲ SISTEMA, INFORMACINĖS IR KOMUNIKAVIMO SISTEMOS**

Plungės rajono savivaldybės įvaizdžio formavimui reikšminga [www.plunge.lt](http://www.plunge.lt) interneto svetainė. Joje skelbiama informacija apie Plungės rajoną, verslo aplinką, investicijas, tarptautinius projektus, apie savivaldybės mero, tarybos ir savivaldybės administracijos veiklą, organizacinę struktūrą, turizmo veiklą ir poilsio galimybes, apie kultūros ir švietimo aktualijas, jaunimo ir sporto renginius. Svetainėje yra skyriai: „Rajonas“, „Struktūra ir kontaktai“, „Teisinė informacija“, „Paslaugos“, „Veiklos sritys“, „Administracinė informacija“, „Tarptautiniai ryšiai“, „Naujienos“, „Nuorodos“, „Klausimai - atsakymai“, „Skelbimai“, „Savaitės klausimas“, „Renginiai“, „Darbotvarkės“, kurie yra nuolatos peržiūrimi ir patikslinami. Interneto svetainės duomenų bazėje yra saugomi savivaldybės tarybos posėdžių vaizdo įrašai, kuriuos visi lankytojai gali peržiūrėti. Sudaryta galimybė stebėti ir tiesiogines Savivaldybės tarybos posėdžių transliacijas.

Šiuo metu Savivaldybės administracijos darbuotojai naudojasi 180 kompiuterių, 10 serverių, 30 spausdintuvų, 15 kopijavimo aparatų, 4 projektoriais.

Nuolat atnaujinama dokumentu valdymo sistema „Kontora“ tai leido atsisakyti „popierinių“ dokumentų derinimo ir vizavimo, dabar visa tai atliekama tiesiogiai dokumentų valdymo sistemoje.

VIDAUS AUDITO TARNYBOS STATUSAS

Centralizuota savivaldybės vidaus audito tarnyba Plungės rajono savivaldybės administracijoje įsteigta Plungės rajono savivaldybės tarybos 2003 m. gruodžio 4 d. sprendimu Nr.1-229 „Dėl centralizuotos savivaldybės vidaus audito tarnybos steigimo ir Plungės rajono savivaldybės administracijos struktūros papildymo“. Plungės rajono savivaldybės tarybos 2008 m. gegužės 29 d. sprendimu Nr. T1-101 „Dėl Plungės rajono savivaldybės tarybos 2007 m. rugsėjo 20 d. sprendimo Nr. T1-10-203 „Dėl Plungės rajono savivaldybės administracijos struktūros patvirtinimo pakeitimo“ Centralizuotos savivaldybės vidaus audito tarnybos pavadinimas pakeistas į Plungės rajono savivaldybės centralizuotas savivaldybės vidaus audito skyrius.

Plungės rajono savivaldybės centralizuotas savivaldybės vidaus audito skyrius (toliau –Skyrius) įsteigtas vidaus auditui atlikti savivaldybės administracijoje ir (arba) jos valdymo sričiai priskirtuose viešuosiuose juridiniuose asmenyse. Skyrius yra nepriklausomas nuo vertinamo viešojo juridinio asmens veiklos, jo atliekamų vidaus kontrolės procedūrų ir nėra už tai atsakingas.

**Skyrius vykdo šias funkcijas:**

*Tikrina ir vertina:*

1. vidaus kontrolės sistemos funkcionavimą (nustatytų vidaus taisyklių, vidaus kontrolės procedūrų veiksmingumą, pakankamumą ir jų laikymąsi, organizacinės struktūros optimalumą, funkcijų paskirstymo, intelekto išteklių panaudojimo racionalumą ir kita), rizikos veiksnių valdymo efektyvumą;

2. veiklos atitiktį Lietuvos Respublikos įstatymams, Lietuvos Respublikos Vyriausybės nutarimams, kitiems norminiams teisės aktams;

3. strateginių arba kitų veiklos planų įgyvendinimą, veiklos atitiktį jos tikslams ir uždaviniams, programų vykdymą, joms skirtų lėšų bei valstybės ir savivaldybės turto naudojimą efektyvumo, ekonomiškumo ir rezultatyvumo požiūriais;

4. veiklos ataskaitų duomenų teisingumą, apskaitos informacijos tinkamumą, objektyvumą, pateikimą laiku;

5. viešojo juridinio asmens lėšų, gautų iš Europos Sąjungos, užsienio institucijų arba fondų, administravimą ir panaudojimą;

6. turto apskaitą ir apsaugą;

7. informacinių sistemų saugumą, veiksmingumą ir informacinių sistemų projektus.

Atlieka korupcijos rizikos valdymo vertinimą;

*Skyrius rengia vidaus audito ataskaitas su išvadomis ir rekomendacijomis, kaip ištaisyti vidaus audito metu nustatytus neatitikimus, kaip tobulinti Juridinio asmens vidaus kontrolę ir veiklą.*

*Vykdo pažangos stebėjimą (poauditinę veiklą).*

**SSGG ANALIZĖ**

|  |
| --- |
| **STIPRYBĖS** |
| 1. Patogi rajono geografinė padėtis |
| 1. Stiprios ir aktyvios kaimo bendruomenės, rengiančios ir įgyvendinančios projektus |
| 1. Išvystyta kultūrinė veikla bei gausi kultūrinių renginių įvairovė |
| 1. Vystoma rajono susisiekimo infrastruktūra |
| 1. M. Oginskio dvaro ansamblis su parku |
| 1. Žemaitijos nacionalinis parkas |
| 1. Išvystytos pirminės ir antrinės sveikatos priežiūros paslaugos |
| 1. Mažesnis už šalies vidurkį nusikalstamumo lygis |
| 1. Plėtojamas vaikų ir jaunimo užimtumas |
| 1. Vykdoma intensyvi vandentiekio ir nuotekų tinklų plėtra |
| 1. Gera požeminių vandenų kokybė |
| 1. Sėkmingai vystomas turizmo sektorius, daug lankytinų objektų |
| 1. Aktyvus jaunimas bei jaunimo organizacijos |
| 1. Gausūs gamtiniai ir kultūriniai ištekliai, išskirtiniai sakraliniai, kultūros paveldo, nacionalinio ir Europos lygmens objektai |
| 1. Stiprūs ir konkurencingi ūkininkų ūkiai |
| 1. Diegiamos eismo saugumo priemonės |
| 1. Išskirta pramonės įmonių zona, investicijoms tinkami laisvi žemės sklypai ir pastatai |
| 1. Plėtojamas atliekų tvarkymas ir rūšiavimo įrenginiai |
| 1. Optimizuojamas švietimo įstaigų tinklas |
| 1. Biblioteka tapo informacijos, švietimo, kultūros, kultūringo laisvalaikio praleidimo vieta, patrauklus turizmo objektas, savo įvairiapusėmis paslaugomis pritraukiantis didesnį lankytojų skaičių |
| **SILPNYBĖS** |
| 1. Trūksta laisvalaikio infrastruktūros vaikams ir jaunimui |
| 1. Trūksta kvalifikuotų specialistų |
| 1. Savivaldybės verslumo lygis mažesnis už šalies vidurkį |
| 1. Per lėtai vykdoma daugiabučių gyvenamųjų namų renovacija |
| 1. Augantys, bet vis dar žemi tiesioginių užsienio ir materialinių investicijų rodikliai |
| 1. Savivaldybės ir verslo bendradarbiavimo stoka |
| 1. Silpnai vystomos alternatyvios ekonominės veiklos kaime |
| 1. Trūksta standartus atitinkančių sporto bazių arba jų materialinė būklė prasta |
| 1. Nepakankamas sveikatos ir socialinių paslaugų programų finansavimas |
| 1. Viešojo keleivinio transporto maršrutai nesuderinti su gyventojų poreikiais |
| 1. Per mažas gyventojų įsitraukimas į savivaldos procesus |
| 1. Rajono verslo asociacijos nepakankamai aktyvios |
| 1. Išaugę savivaldybės įstaigų išlaikymo kaštai |
| 1. Didelis žmonių, kuriems reikalingas socialinis būstas, skaičius |
| 1. Trūksta regiono savivaldybių bendradarbiavimo įvairiose srityse |
| 1. Sunkiai prieinamos neformaliojo švietimo paslaugos kaimo vaikams |
| 1. Neefektyvi gaisrų gesinimo sistema |
| 1. Neefektyvus visuomenės švietimas atliekų tvarkymo srityje, nepakankamas gyventojų gamtosauginis sąmoningumas |
| 1. Netolygiai išvystytas socialinių paslaugų tinklas |
| 1. Trūksta turizmo informacinės infrastruktūros, nepakankama turizmo marketingo veikla (TIC ir žmogiškųjų išteklių trūkumas) |
| **GALIMYBĖS** |
| 1. Aktyviau išnaudoti dalyvavimą Lietuvos ir ES paramos fonduose |
| 1. Skatinti technologijų plėtrą, sudarančią sąlygas gerinti rajono ekonominę situaciją |
| 1. Optimizuoti savivaldybės įstaigų tinklą, sumažinti įstaigų išlaikymo kaštus |
| 1. Efektyvinti savivaldybės turto valdymą ir stiprinti viešojo administravimo gebėjimus |
| 1. Užtikrinti tinkamą gyvenviečių apšvietimą, sudarant prielaidas nusikalstamumo mažėjimui |
| 1. Aktyviau vykdyti daugiabučių namų modernizavimą |
| 1. Plėtoti projektinę veiklą pagal strategijos prioritetus |
| 1. Skatinti kaimo gyventojų veiklos įvairovę |
| 1. Skatinti gyventojų pilietinį aktyvumą |
| 1. Visuomenės poreikiams pritaikyti nenaudojamus pastatus ir patalpas veiklos įvairinimui |
| 1. Stiprinti viešojo ir privataus sektorių bendradarbiavimą |
| 1. Turizmo srautų didinimui išnaudoti gamtinius ir kultūrinius išteklius bei sporto infrastruktūrą |
| 1. Plėtoti dviračių ir pėsčiųjų takų tinklą |
| 1. Mažinti atotrūkį tarp miesto ir kaimo |
| 1. Stiprinti savivaldybės bendradarbiavimą su specialiosiomis tarnybomis, skiriant daugiau dėmesio priemonėms užtikrinančioms žmonių ir jų turto saugumą |
| 1. Stiprinti bendradarbiavimą su verslo paramos ir informavimo struktūromis, viešinant verslo plėtros ir investavimo galimybes regione |
| 1. Aktyvinti nevyriausybines organizacijas, teikiančias socialines paslaugas įvairių socialinių grupių asmenims |
| 1. Vystyti logistinę veiklą |
| 1. Modernizuoti ir išplėsti vaizdo kamerų stebėjimo sistemą |
| 1. Tolygiai plėtoti nestacionarių socialinių paslaugų prieinamumą ir jų pasiūlą savivaldybėje |
| **GRĖSMĖS** |
| 1. Mažėjantis gyventojų skaičius dėl migracijos, mažo gimstamumo, darbo sąlygų ir užimtumo |
| 1. Auganti neaktyvių darbingo amžiaus gyventojų dalis |
| 1. Mažėjantis savivaldybės biudžetas programoms |
| 1. Nepakankamos investicijos, stabdančios rajono ekonominę plėtrą |
| 1. Visuomenės senėjimas, sąlygojantis socialiai remtinų asmenų skaičiaus didėjimą, didesnį socialinių ir sveikatos priežiūros paslaugų poreikį |
| 1. Neįgyvendinti projektai dėl kofinansavimo trūkumo |
| 1. Augančios energetinių išteklių kainos didina produkcijos savikainą bei mažina verslo konkurencingumą |
| 1. Maži kultūros įstaigų darbuotojų atlyginimai, sąlygojantys mažėjančią kultūros darbuotojų pasiūlą |
| 1. Augantis nusikalstamumas, sąlygotas mažėjančio policijos pareigūnų skaičiaus |
| 1. Sveikatos priežiūros specialistų trūkumas |
| 1. Vietinio verslo nekonkurencingumas dėl per menko inovacijų ir naujų technologijų taikymo |
| 1. Mažėjantis gyventojų įsitraukimas į sportines veiklas dėl silpnos sporto materialinės bazės |
| 1. Mažėjantys Plungės miesto turizmo srautai dėl augančio kitų savivaldybių rekreacinio potencialo |
| 1. Augantis elektroninių nusikaltimų ir nusikaltimų intelektualinei nuosavybei rodiklis |

Misija

Plungės rajono savivaldybė siekia įgyvendinti savivaldos teisę ir užtikrinti viešojo administravimo ir viešųjų paslaugų teikimo funkcijų vykdymą, tenkinant bendruomenės viešuosius poreikius bei interesus.

|  |  |  |
| --- | --- | --- |
| Institucijos strateginiai tikslai ir efekto kriterijai: | | |
| Kodas | Strateginio tikslo pavadinimas:  ((suformuluotas / pakoreguotas) institucijos strateginis tikslas) | |
| 01 | Ugdyti išsilavinusią ir kultūrą puoselėjančią bendruomenę socialiai saugioje aplinkoje | |
| Įgyvendinant šį strateginį tikslą vykdoma programa (-os): | | |
| Kodas | Vykdomos programos pavadinimas:  (programos pavadinimas) | |
| 01  04  06 | |  | | --- | | Ugdymo kokybės ir modernios aplinkos užtikrinimo programa | | Socialiai saugios ir sveikos aplinkos kūrimo programa | | Kultūros ir sporto programa | | |
| Efekto kriterijai:  E-01-01 Ugdymosi ir mokymo kokybės didėjimas, proc.;  E-01-02 Sveikatos apsaugai ir socialinėms paslaugoms tenkančių lėšų dalis nuo bendro biudžeto, proc.;  E-01-03 Lėšų dalis tenkanti sportui nuo bendro biudžeto, proc.  E-01-04 Asmens sveikatos priežiūros paslaugų teikimui skirtų lėšų dalis proc. nuo socialiai saugios ir sveikos aplinkos programos numatytų lėšų | | |
| Kodas | Strateginio tikslo pavadinimas: | |
| 02 | Skatinti rajono socialinę - ekonominę plėtrą, formuoti turizmui ir verslui patrauklaus Plungės krašto įvaizdį. Užtikrinti racionalų savivaldybės teritorijos ir jos infrastruktūros vystymąsi, pramonės ir verslų plėtrą | |
| Įgyvendinant šį strateginį tikslą vykdoma programa(-os): | | |
| Kodas | Vykdomos programos pavadinimas | |
| 02  08 | Ekonominės ir projektinės veiklos programa  Infrastruktūros objektų priežiūros ir ūkinių subjektų rėmimo programa | |
| Efekto kriterijai:  E-02-01 Savivaldybės lėšų dalis, finansuojant ES struktūrinių fondo lėšomis finansuojamus projektus, proc.  E-02-02 Savivaldybės lėšų dalis, tenkanti infrastruktūros objektų priežiūros ir ūkinių subjektų rėmimo programai nuo bendro savivaldybės biudžeto, proc. | | |
| Kodas | | Strateginio tikslo pavadinimas: |
| 03 | | Didinti Plungės rajono patrauklumą |
| Įgyvendinant šį strateginį tikslą vykdoma programa(-os): | | |
| Kodas | | Vykdomos programos pavadinimas |
| 03  05  07 | | Teritorijų planavimo programa  Savivaldybės aplinkos apsaugos programa  Savivaldybės veiklos valdymo programa |
| Efekto kriterijai:  E-03-01 Gyventojai patenkinti savivaldybės darbu, proc. | | |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |