**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL VIEŠOSIOS ĮSTAIGOS PLUNGĖS RAJONO SAVIVALDYBĖS LIGONINĖS STEBĖTOJŲ TARYBOS SUDARYMO IR JOS DARBO REGLAMENTO PATVIRTINIMO**

2017 m. vasario 15 d. Nr. T1-31

Plungė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 4 punktu, Lietuvos Respublikos sveikatos priežiūros įstaigų įstatymo 33 straipsnio 3 dalimi, Plungės rajono savivaldybės taryba nusprendžia:

1. Sudaryti Viešosios įstaigos Plungės rajono savivaldybės ligoninėsstebėtojų tarybą:

Stasys Pronckus, Senamiesčio seniūnaitis;

Stanislava Simonavičienė, Bendruomenės sveikatos tarybos pirmininkė;

Stefanija Ščupokienė, viešosios įstaigos Plungės rajono savivaldybės ligoninėsvaikų ligų gydytoja;

Irena Taučienė, Plungės rajono savivaldybės tarybos narė;

Milda Šapalienė, Finansų ir biudžeto skyriaus vyr.specialistė.

2. Patvirtinti Viešosios įstaigos Plungės rajono savivaldybės ligoninėsstebėtojų tarybos darbo reglamentą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis

PATVIRTINTA

Plungės rajono savivaldybės

tarybos 2017 m. vasario 15 d.

sprendimu Nr. T1-31

**VIEŠOSIOS ĮSTAIGOS PLUNGĖS RAJONO SAVIVALDYBĖS LIGONINĖS STEBĖTOJŲ TARYBOS DARBO REGLAMENTAS**

**I SKYRIUS**

**BENDROSIOS NUOSTATOS**

1. VšĮ Plungės rajono savivaldybės ligoninės(toliau – Įstaiga) stebėtojų tarybos darbo reglamentas nustato Stebėtojų tarybos darbo organizavimo tvarką, narių teises ir pareigas, narių paskyrimo ir atšaukimo tvarką.

2. Stebėtojų taryba sudaroma Įstaigos veiklos viešumui užtikrinti.

3. Stebėtojų taryba yra patariamasis organas, sudaromas penkeriems metams.

4. Stebėtojų taryba savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos sveikatos apsaugos ministro įsakymais, kitais teisės aktais, Įstaigos įstatais ir šiuo Darbo reglamentu.

5. Stebėtojų tarybos narių darbas Stebėtojų taryboje yra nemokamas.

**II SKYRIUS**

**STEBĖTOJŲ TARYBOS FORMAVIMAS**

6. Stebėtojų tarybą sudaro ir jos sudėtį tvirtina Įstaigos steigėjas.

7. Stebėtojų taryba sudaroma iš:

7.1. dviejų Įstaigos steigėjo paskirtų atstovų;

7.2. vieno Plungės rajono savivaldybės tarybos (toliau – Savivaldybės taryba) nario;

7.3. vieno Savivaldybės tarybos paskirto visuomenės atstovo;

7.4. vieno Įstaigos sveikatos priežiūros specialistų profesinės sąjungos paskirto arba įstaigos darbuotojų visuotinio susirinkimo išrinkto atstovo, jei įstaigoje nėra veikiančios profesinės sąjungos.

8. Pasibaigus Savivaldybės tarybos kadencijai, naujai išrinkta Savivaldybės taryba keičia ir savo narį – atstovą Įstaigos Stebėtojų taryboje, jeigu jis neišrenkamas naujai kadencijai.

9. Jeigu Stebėtojų tarybos narys atsistatydina, negali eiti toliau savo pareigų, jeigu nutrūksta jo darbo santykiai atstovaujamoje struktūroje arba pastaroji sustabdo jo atstovavimo įgaliojimus, Įstaigos savininko teises ir pareigas įgyvendinanti ar jos įgaliota institucija šio Reglamento nustatyta tvarka pakeičia Stebėtojų tarybos sudėtį.

10. Į Stebėtojų tarybą negali įeiti asmenys, dirbantys Įstaigos administracijoje, valstybinėje ar teritorinėje ligonių kasose, taip pat sveikatos draudimo įmonėje.

**III SKYRIUS**

**STEBĖTOJŲ TARYBOS TEISĖS IR PAREIGOS**

11. Stebėtojų tarybos pareigos:

11.1. analizuoti Įstaigos veiklą;

11.2. išklausyti ir įvertinti Įstaigos vadovo parengtą metinės veiklos ataskaitą;

11.3. derinti Įstaigos sprendimo projektą dėl teikiamų paslaugų asortimento didinimo ar mažinimo, vidaus struktūros pakeitimų;

11.4. derinti Įstaigos parengtą sprendimo projektą dėl darbuotojų darbo apmokėjimo, premijavimo tvarkos, neviršijant patvirtinto darbo užmokesčio fondo.

12. Stebėtojų taryba turi teisę gauti informaciją apie Įstaigos vykdomą veiklą.

**IV SKYRIUS**

**STEBĖTOJŲ TARYBOS DARBO ORGANIZAVIMAS**

13. Stebėtojų tarybos susirinkimai šaukiami ne rečiau kaip du kartus per metus.

14. Stebėtojų tarybos posėdžių laiką ir vietą nustato Stebėtojų tarybos pirmininkas, atsižvelgdamas į Įstaigos administracijos siūlymą.

15. Iškilus nenumatytiems klausimams, Stebėtojų tarybos pirmininko arba Įstaigos administracijos iniciatyva gali būti šaukiami neeiliniai susirinkimai, apie kurių datą ir darbotvarkę turi būti pranešta kiekvienam Stebėtojų tarybos nariui raštu ne vėliau kaip prieš tris dienas iki susirinkimo.

16. Stebėtojų tarybos susirinkimai protokoluojami. Protokolai turi būti parengti pagal teisės aktų nustatytus reikalavimus.

17. Visi Stebėtojų tarybos nariai turi po vieną balsą. Stebėtojų tarybos sprendimai priimami paprasta balsų dauguma, o jei balsai pasiskirsto po lygiai, lemia Stebėtojų tarybos pirmininko balsas.

18. Stebėtojų tarybos sprendimai yra teisėti, jei juos priimant dalyvauja daugiau kaip pusė jos narių.

19. Iš savo narių Stebėtojų taryba renka pirmininką, pirmininko pavaduotoją ir sekretorių.

20. Stebėtojų tarybos pirmininko funkcijos:

20.1. šaukti Stebėtojų tarybos susirinkimus;

20.2. pasirašyti Stebėtojų tarybos vardu susirinkimų protokolus, kitus Stebėtojų tarybos parengtus dokumentus;

20.3. priimti Stebėtojų tarybos vardu gaunamus dokumentus ir supažindinti su jais Stebėtojų tarybos narius.

21. Stebėtojų tarybos pirmininko pavaduotojas atlieka pirmininko funkcijas, kai jo nėra ar jis negali eiti pareigų.

22. Stebėtojų tarybos sekretorius protokoluoja Stebėtojų tarybos susirinkimus, pasirašo protokolą ir teikia jį pasirašyti pirmininkui per dvi darbo dienas nuo įvykusio susirinkimo dienos.

**V SKYRIUS**

**STEBĖTOJŲ TARYBOS NARIŲ ATŠAUKIMO TVARKA**

23. Savivaldybės tarybos paskirtus narius, išvardytus Reglamento 7.1 ir 7.3 punktuose, gali atšaukti tik Savivaldybės taryba savo sprendimu.

24. Įstaigos sveikatos priežiūros specialistų profesinės sąjungos paskirtą atstovą gali atšaukti atitinkamos profesinės sąjungos susirinkimas. Įstaigos darbuotojų visuotinio susirinkimo išrinktą atstovą gali atšaukti Įstaigos darbuotojų visuotinis susirinkimas, jei įstaigoje nėra veikiančios profesinės sąjungos.

**VI SKYRIUS**

**BAIGIAMOSIOS NUSOTATOS**

25. Stebėtojų taryba baigia savo veiklą, patvirtinus naujos kadencijos Stebėtojų tarybą bei reorganizavus, pertvarkius ar likvidavus viešąją įstaigą.

26. Stebėtojų taryba, vykdydama savo funkcijas, pažeidusi Lietuvos Respublikos teisės aktus ir šį Reglamentą, atsako Lietuvos Respublikos įstatymų ir kitų teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_